Medi ambient - RS - CCMA\nL'actuació de la CCMA en responsabilitat ambiental està orientada a minimitzar l'impacte que la seva activitat genera sobre el medi ambient i a promoure una cultura a favor de la sostenibilitat i la protecció de l'entorn natural.\nTV3 i Catalunya Ràdio fomenten pràctiques sostenibles en tots els àmbits i especialment en el reciclatge i l'estalvi energètic intern. El fet que les activitats de les empreses de la CCMA no generen impactes mediambientals significatius comporta que els esforços en aquest àmbit s'hagin centrat a crear una cultura mediambiental.\nAmb aquesta finalitat, s'organitzen periòdicament campanyes internes de sensibilització a través del portal corporatiu i els missatges d'estalvi a la pantalla de l'ordinador. "Costa poc" ha estat la darrera iniciativa per conscienciar de la importància de gestos com apagar els aparells electrònics i la llum, abans de marxar, o l'estalvi de paper i aigua.\nTot i que no es treballa en el marc d'un sistema de gestió ambiental i que formalment no s'han establert objectius quantificables, a la CCMA es porten a terme nombroses accions especifiques en relació al consum de recursos materials, energia i aigua. L'aposta per reduir l'impacte ambiental es concreta en el "Manual de bones pràctiques ambientals per a la gestió dels residus a CCMA".\nEn l'apartat de reutilitzar, tot el material de TV3 i Catalunya Ràdio que ha quedat obsolet, tècnicament o funcionalment, es lliura a entitats sense afany de lucre (escoles públiques, fundacions, entitats socials) sempre que acompleixin els requisits del Reglament de Patrimoni de la Generalitat.\nGestió d'emissions, residus i reciclatge\nPer minimitzar les emissions d'efecte hivernacle, des de l'any 2006, tots els vehicles de la flota de TV3 utilitzen com a combustible el biodièsel, subministrat directament a les nostres instal·lacions de Sant Joan Despí.\nTots els residus es recullen selectivament. Per facilitar la localització dels contenidors als estudis de Sant Joan Despí, el personal disposa al portal intern d'un mapa amb la ubicació dels tots els contenidors identificats per als diferents tipus de residus.\nQuan el material de decorats no és directament reutilitzable per a un nou projecte, els materials reciclables (fusta, ferro, plàstics) es recullen, per al seu reciclatge, per empreses autoritzades.\nPer a la gestió del paper s'han implantat mesures fonamentals per minimitzar-ne l'ús, com la revisió de les aplicacions informàtiques per generar fitxers electrònics, en comptes de paper, i la posada en marxa d'un sistema centralitzat d'impressores multifunció que, a part de facilitar una gestió racional i més eficient de les impressores i fotocopiadores, ha comportat una notable reducció del consum de paper.\nTotes les dependències de tots els centres del grup disposen de punts de recollida de piles i bateries que, com tots els residus, recullen empreses gestores autoritzades.\nPer reduir l'ús d'envasos de plàstic PET, hi ha instal·lades arreu de les dependències de la CCMA fonts d'aigua d'osmosi inversa, que han propiciat una disminució molt notable del consum d'aigua en ampolles de plàstic.\nA la gestió interna a favor d'una empresa més sostenible, s'hi suma una programació especialitzada, per divulgar i sensibilitzar l'audiència de tot el que suposa una qualitat de vida millor, i que ens ha permès ser un referent gràcies a programes com "Mediterrània", "Thalassa" o "El medi ambient", l'espai pioner en continguts ambientals per televisió, que TV3 va emetre, des de 1992 fins 2014, de manera ininterrompuda a la franja del migdia.\nL'ha substituït "Espai Terra", que també s'emet per TV3 abans del "Telenotícies vespre", i és un exemple de l'aposta de TVC per programar espais de medi ambient en "prime time".\nActuacions de medi ambient\n"El temps" de TV3, premiat a la International Weather Summit\nEdició especial del' "InfoK" sobre la crisi climàtica\nTV3 i Catalunya Ràdio signen el Covering Climate Now per impulsar la informació sobre el canvi climàtic\nReproduir. La sosa de flor, un anacronisme en perill\nReproduir. La capital de l'ornitorinc\nReproduir. La rica flora de Guilleries-Savassona\nReproduir. Prospeccions petrolieres al Mediterrani\nProspeccions petrolieres al Mediterrani\nReproduir. La regulació de la caça de balenes\nLa regulació de la caça de balenes\nReproduir. Custòdia fluvial a l'Alt Camp\nCustòdia fluvial a l'Alt Camp\nReproduir. Insectes, un menjar molt nutritiu\nInsectes, un menjar molt nutritiu\nReproduir. Bosses de plàstic: l'estratègia irlandesa\nReproduir. Els secrets de les rates nues\nReproduir. La biomassa de proximitat\nReproduir. Les petxines i el turisme\nReproduir. Santuari de tortugues a Austràlia


Les reserves d'hotel del gener i del febrer no superen l'11%\n12 abril 2021 15:43\nEls preus han augmentat des de començament d'any un 6'1%\nPILAR RIPOLL | 24 desembre 2002\nLes reserves d'hotels a Mallorca a dos i a tres mesos vista no superen l'11%, segons les dades fetes públiques ahir per l'Institut Nacional d'Estadística (INE). Per al gener i per al febrer l'índex se situa, respectivament, en el 10'77% i en l'11%, unes xifres molt allunyades de la mitjana estatal, que és del 17'1% i del 15'1%.\nDurant el novembre passat, el grau d'ocupació registrat a l'Arxipèlag va sr del 47'08%, termini en el qual uns 200 establiments estigueren oberts i oferiren 45.656 places. Les Balears reberen 105.104 turistes, dels quals la major part, 60.277 eren de procedència estrangera i 44.777, espanyols. Entre tots generaren 846.074 pernoctacions, amb una estada mitjana de 6'15 dies. Mallorca, juntament amb les Canàries, la costa del Sol, la costa Brava i Barcelona, fou una de les zones turístiques on es va registrar un major nombre de pernoctacions. Els dos principals mercats emissors, el britànic i l'alemany, baixen, respectivament, el 2'4% i el 18'1%.\nL'INE també va fer públic ahir l'índex de preus hotelers (IPH) de novembre, que reflecteix un augment mitjà del 4'9% en relació amb el mateix mes de l'any anterior. Per comunitats, les majors pujades interanuals es produeixen a Múrcia (8'8%) i a Aragó (8'2%), a més de Madrid, amb el 7'1%.\nA les Balears, els preus davallaren un -2'3% el novembre i el creixement interanual arriba al 6'1%. L'arxipèlag canari continua amb un augment dels preus dels hotels inferior a la mitjana estatal, com ha succeït tots els mesos d'enguany. El creixement interanual és de l'1% el novembre, quasi quatre punts per sota de la mitjana estatal. Per tarifes, la que més ha crescut des del gener ha estat la de grups, un 10'1%, seguida de l'aplicada pels touroperadors i les agències de viatge (5'5%).


Valoració del VII Foro Menorca Illa del Rei sobre el camp de Menorca, per Antoni Juaneda – Fra Roger Gastronomia i Cultura\nPosted on 20 agosto, 2015 by Antoni Juaneda\nAntoni Juaneda, secretari de Fra Roger, va assistir a la VII edició del Foro Menorca Illa del Rei, que va tractar sobre «El camp de Menorca a debat: debilitats, fortaleses, oportunitats i nous models d’explotació» Aquesta és la valoració que en fa:\nTot i que som els menorquins els que coneixem Menorca i hem de decidir i seguir encaminant el nostre futur, sempre és interessant saber com ens veuen des de fora, i escoltar l’opinió de persones, bons professionals en els seus àmbits que, des de la seva estima a la nostra illa, poden veure les nostres debilitats i els nostre potencial, tal com va succeirahir a l’Illa del Rei.\nLa intervenció de Pau Bosch va ser un bany de realitat, moltes vegades soferta i complicada, mentre que la de Manel Adell va ser la de les propostes, les possibilitats de futur, de la visió estratègica. Jaume Alsina, president de la Cooperativa Guissona, i Koldo Urtasun, promotor del projecte Torralbenc, també van fer una bona aportació, explicant les seues experiències, ambdues valuoses, la del català per l’exemple de cooperativisme d’èxit que suposa, i la del basc per l’efecte demostratiu que pot tenir Torralbenc.\nDeixant clar que consider que en el sector agrari s’han fet i s’estan fent coses molt interessants (en matèria de qualitat, cooperativisme, comercialització, etc), com a aportacions principals del foro em qued amb 3 idees pel que fa al paper del camp en la nostra economia, especialment enfocades al sector turístic:\n– Competitivitat. Hem d’avançar en competitivitat, mitjançant la formació, la professionalització, la diversificació, etc. Les explotacions agràries han de ser empreses, amb estructures modernes, amb pagesos i empresaris al front.\n– Valor. Hem de millorar la valorització de la nostra oferta provinent del camp, amb bones instal·lacions, productes i serveisde qualitat, etc, tot això acompanyat dels atributs que té Menorca (autenticitat, respecte al medi, cultura slow), per tal de fer un producte diferenciat i atractiu.\n– Marca. Hem de fer una inversió molt important en configurar la nostra marca, donar-li valor, i donar-la a conèixer, amb els atributs esmentats.\nTot això, en un entorn de cooperació i col·laboració intersectorial, i amb el màxim consens social. L’aliança entre sectors, al seua interrelació, la sinergia, pot ser molt positiva per a la conservació i el desenvolupament del camp de Menorca. A l’Administració li correspon establir el marc normatiu, i afavorir un entorn de màxim consens i col·laboració, de seguretat jurídica, i fer una administració més àgil i eficaç.\nFinalment, fer esment al que ens és més propi a Fra Roger, la gastronomia. El camp de Menorca té en la gastronomia, una via per a la valoració del seu producte i per a la diversificació d’activitats. Tant en activitats pròpies (en la venda de productes, o l’explotació de restaurants i allotjaments en el medi rural), com en la seua faceta de proveïdors del sector de la restauració i l’hoteleria, el potencial del camp i del producte local és enorme, sempre vinculat a la qualitat, a la proximitat i als atributs de la marca Menorca.\nDiuen, i hi estic d’acord, que el paissatge és un potenciador del sabor d’un plat. El camp és paissatge, i és producte, tradició, cultura … i tot això fa possible que un plat tengui una història al darrera, i per aixó tengui molt més valor.\nTagged Antoni Juaneda, debat, producte de menorca


Els monàrquics s'aferren a Felip\nESCAC A LA CORONA, EL DEBAT SUCCESSORI\nEl príncep d'Astúries es manté com l'únic membre de la casa reial no tocat per escàndols Els joancarlistes creuen que l'abdicació afavoriria ara el debat republicà\nMARC COLOMER / PERE MARTÍ BARCELONA Actualitzada el 17/04/2012 00:00\nLa monarquia espanyola té un flotador per salvar-se del naufragi: el príncep Felip i la seva esposa, Letícia. Són els únics membres de la família reial que no han estat esquitxats per cap tipus de polèmica ni escàndol públic. Amb el rei Joan Carles en caiguda lliure, el seu gendre, Iñaki Urdangarin, imputat en un cas de corrupció, la seva filla Elena divorciada i el seu nét Froilà sortint de l'hospital després d'haver-se disparat al peu, només la figura del príncep d'Astúries i de Girona se salva de la crema.\nAmb una sòlida formació acadèmica i militar, els monàrquics veuen en ell el relleu ideal per salvar la institució i garantir-ne la supervivència, tot i que discrepen sobre si ja està prou "madur" per assumir el tron. Molts temen que una eventual abdicació del rei Joan Carles I -poc probable, a criteri dels experts consultats per l'ARA- reobri el debat sobre monarquia i república, que ja està damunt la taula, i que augmentin les veus que demanen que Felip de Borbó s'hagi d'enfrontar a un referèndum per validar la monarquia, que no s'ha fet mai, perquè Joan Carles va ser designat per Franco. L'altre problema que tenen els monàrquics amb Felip és que no disposa de cap element que a priori el legitimi i li doni la mítica democràtica que van construir al voltant de Joan Carles després del 23-F, quan la historiografia oficial va determinar que va jugar el paper de salvador de la Transició. D'aquesta manera, a criteri de l'historiador Xavier Casals, durant el que va ser una "cruïlla de legitimitats entre passat i futur" el rei va aconseguir fer-se perdonar el pecat original de ser nomenat per un dictador i entrar en el club dels demòcrates. El cert és que a hores d'ara es fa impensable la fabricació per al príncep d'un 23-F particular que el legitimi davant els súbdits.\nLa inflexió per al joancarlisme A Espanya s'ha forjat l'anomenat joancarlisme, una adhesió a la figura del monarca que va més enllà de la institució, cosa que no té, a priori, el príncep Felip. És més, per Casals, ha estat el mateix Joan Carles que "ha deixat els seus partidaris sense arguments". De fet, si el príncep Felip comptarà o no amb el favor dels partidaris del rei és el "gran enigma", a parer dels periodistes Fernando Ónega i Iñaki Gabilondo. "El gran repte és si l'adhesió a Joan Carles serà l'adhesió al rei", afegeix Ónega.\nGabilondo coincideix amb Casals que el fiasco del safari ha precipitat un canvi de percepció no només de la monarquia espanyola com a institució, sinó de Joan Carles en particular. "Fins ara semblava que en el delicat trànsit successori, Joan Carles era el més carregat d'actius, quan el cert és que ara qui ostenta aquest paper és Felip", considera Gabilondo. I Casals hi afegeix que aquest cap de setmana ha estat un punt d'inflexió que ha fet que l'opinió pública i els mateixos joancarlistes hagin començat a percebre que "el rei potser ja està amortitzat". És més, Casals considera que el desprestigi de la institució fins i tot pot arribar a restar condicionants a l'eventual regnat del príncep Felip, que podrà "imposar un estil de regnat diferent, més professional, amb més coherència" entre la seva vida privada i la pública. Entre l'espai públic i privat\nDesprés de la polèmica oberta per la cacera a Botswana, els partidaris de la monarquia no tenen una posició unànime sobre el que cal fer, més enllà de la defensa tancada de la institució. Ónega és del parer que després d'aquest període que ha deixat la institució monàrquica "abonyegada" el primer que hauria de fer la monarquia és incloure's en la llei de transparència que ha aprovat el govern espanyol i que exclou la Casa del Rei. I com a segon pas, obrir al màxim l'agenda del rei, per establir amb nitidesa què s'ha d'inscriure en la seva vida privada i què cal imputar a la seva funció pública, per evitar casos com el del safari, en què "la impressió és que l'han caçat" i que res s'hauria sabut si no hagués estat per l'accident. Gabilondo alerta, però, que ara ja s'ha fet un camí irreversible, que la Corona "ha baixat un esglaó" i que la popularitat que havia forjat el rei ara ja és "un patrimoni arruïnat".\nL'altre element de què disposa Felip de Borbó per augmentar la seva popularitat és precisament la condició de plebea de la seva esposa, la princesa Letícia. Això no és vist com un inconvenient per als consultats, que recorden que en el context europeu les reines sortides del poble no només no són una excepció, sinó que ja són la norma.\nJove, però preparat\nSi per Casals fins ara no hi havia dubte que l'abdicació no entrava en els plans, el safari ha obert la porta a aquesta possibilitat. Pel director de La Razón , Francisco Marhuenda, en canvi, és prematur parlar d'abdicació perquè el rei "encara és jove", però és partidari de posar límit al seu regnat, que situa als 85 anys. Actualment en té 74. Aquesta dècada, matisa Marhuenda, no significa que Felip no estigui llest per al tron, ja que és "el príncep més ben preparat d'Europa".\nDe fet, cap dels consultats posa en dubte el nivell de preparació i maduresa del príncep, educat -amb implicació directa i expressa de la reina- per ser rei, també en moments de dificultats, com el 23-F. La llegenda diu que Joan Carles va fer estar el príncep al seu costat perquè veiés com resolia la situació. Amb tot, per Marhuenda és millor esperar a incrementar la seva popularitat. Qui no té dubte que Felip podria assumir ja des d'ara mateix el regnat en cas d'abdicació és Ónega, que destaca la seva "gran preparació, el rigor i la seriositat": "Felip està en disposició d'assumir el tron quan calgui, per abdicació o per defunció". Ara bé, no dubta que "el rei morirà sent rei". Perill d'independència\nEl director de La Razón defensa que primer s'ha d'aconseguir que Joan Carles I tingui un final "exemplar i eficaç" i després ha d'abdicar a favor del seu fill. Amb tot, admet que "costarà una mica" que sigui acceptat, però després es "consolidarà", ja que entre altres coses la monarquia ha de continuar sent un factor de "cohesió" de l'Estat. "Sense la monarquia és probable que Catalunya i Euskadi s'atrevissin a demanar la independència", avisa el periodista.\nEn qualsevol dels casos, però, el príncep té una oportunitat d'or aquests dies per demostrar la seva preparació i disposició a assumir el tron. Ahir va assumir l'agenda institucional del rei i va participar en un acte amb advocats de l'estat. Assumirà el paper del monarca fins que Joan Carles torni a l'activitat.\nEl cert és que el futur de la monarquia està més qüestionat que mai. Gabilondo no creu que es precipiti res de manera immediata. "Però el dia que passin coses, sabrem que tot ha començat ara".\nRestablerta la circulació de trens a Barcelona set hores després\nCoscubiela denuncia a Twitter amb una fotografia de la seva mare la falta de ...\n"Vaig pensar que ens xafarien": caos al ball de Carnestoltes de Torelló en ...\nDues famílies vivien a l'estació fantasma on s'ha originat l'incendi de Rodalies 5\nDiari ARA 09 de febrer de 2016\n9/2: Encara anirà bé no haver tret el 50 per cent\nEl col·lapse als trens de Barcelona, minut a minut\nEls 5 millors indrets per veure Mallorca des de Catalunya\nIceta atribueix a un "error de picatge" que el PSOE parlés d'incloure ...\nBon Preu i el pernil dolç que es diu pernil dolç\nUn sector de la CUP pressiona el partit per no aprovar els pressupostos si ...\nHumiliació sense excuses a un Espanyol a la deriva (0-5)\nL'Ajuntament de Madrid obre una investigació "profunda" per l'obra dels titellaires\nDavant de l’estand dels xips grocs\nLa quarta revolució industrial\nEl grup Bonpreu-Esclat guanya el III premi Martí Gasull de la Plataforma per la ...\nEl PP relega Rita Barberá, que no ocuparà la presidència de cap comissió en el Senat\nEl Govern: "La normalitat a Rodalies no existeix"\nEls Mossos van detenir al gener un monitor de l'escola dels Maristes per un altre cas d'abusos\nEl 7% dels consellers de l’Íbex són expolítics\n| Qui som\nJa ets subscriptor?\nActiva-la Regala l'ARA


Sud Marroc, Setmana Santa\nSud Marroc, Setmana Santa\n5 dies, avió i autocar, guia acompanyant\nPresentació a l'aeroport de Barcelona a les 07:00 hores. Per sortir a les 09:00 hores en vol privat directe direcció a Ouarzazate. Arribada a Ouarzazate a les 10:30, hora local «En aquesta època de l'any és una hora menys al Marroc» Recollida a l'aeroport amb vehicles 4x4 amb xofer i sortida cap a Aït Ben Haddou. Declarat patrimoni de la humanitat per la Unesco, escenari de diverses produccions cinematogràfiques com Gladiator o Lawrence d'Aràbia. Dinarem, seguidament anirem cap a Boumalne Dades, població situada a la Vall dels Ocells a 1.612 m d'altitud. Allotjament i sopar a l'Hotel Xaluca Dades 4 ****\nAquest matí ens endinsarem en el més profund de l'Alt Atles Central, recorrent paisatges espectaculars plens de contrastos. Visitarem poblats berebers com Boutaghrar on sembla haver-se detingut el temps. Recorrerem la Vall del Dades passant per les seves goles fins arribar al mirador. Veurem muntanyes, canons i valls, així com les grutes on encara habiten nòmades. Dinarem al Xaluca Dades. A la tarda sortirem per asfalt en direcció d’Arfoud. Passarem per Tinerhir, petita i pròspera població que ofereix una bella panoràmica de contrastos amb les seves cases roses i el seu palmerar. Punt de partida ideal per endinsar-nos en les famoses Gorges del Todra. Les visitarem i continuarem el nostre camí fins d’Arfoud, ciutat denominada la porta del desert. Allotjament i sopar a la Kasbah Xaluca, catalogada com a única al Marroc per les seves peculiars característiques.\nAvui serà un dia de Desert Total. Recorrerem una de les pistes que utilitzaven al Ral·li Dakar, visitant poblats i nòmades del desert. Pararem a les Pedreres de Fòssils Marins d’una antiguitat de 360 milions d'anys. Dinarem pic-nic a l'Oasi de Tisserdimine, lloc on es van rodar part dels exteriors de la pel·lícula Sàhara, continuarem fins a arribar al Gran Erg Chebbi desert de dunes de finíssima sorra. Canviarem els vehicles 4x4 per dromedaris per entrar al cor de les dunes i contemplar una posta de Sol inoblidable. Arribarem amb els dromedaris al vivac de la Belle Etoile per allotjar-nos en haimes, tendes confeccionades amb pèl de dromedari, com les que utilitzen els nòmades del desert. Sopar especial bereber amb folklore local. Una espectacular nit sota els estels.\nDe bon matí tindrem una cita amb l'alba. Recomanable matinar per caminar fins a dalt de la mar de dunes per veure la sortida del sol. Després d'un bon esmorzar beduí, sortirem amb els cotxes que ens portaran a envoltar el gran Erg Chebbi fins al poble abandonat de Merdani. Visitarem el poblat de Khamlia, gent originària de Mali, on ens obsequiaran amb un te a la menta i danses tradicionals del seu país. Més tard anirem al mercat de Rissani, únic en aquestes latituds, lloc on s'abasteixen les tribus i nòmades de la zona. Curiós veure el seu pàrquing de rucs. Dinarem al restaurant Des Dunes d'Arfoud, la pizzeria més autèntica de la ciutat. Tornarem a la Kasbah Xaluca després del desert per relaxar-nos. Gaudint de les instal·lacions de l'hotel: donar-nos una capbussada a la piscina, prendre un jacuzzi, ... Opcionalment podrem gaudir d’un hammam "bany turc" i un bon massatge. Per als més intrèpids es poden organitzar sortides amb Quads per les dunes dels voltants de l'hotel. Allotjament i sopar a la Kasbah Xaluca.\nA l'hora convinguda sortirem amb els vehicles per pujar a un mirador natural i acomiadar-nos del desert on podrem contemplar una panoràmica espectacular. Dinarem a la Kasbah Xaluca. I ens traslladarem a l'Aeroport d’Errachidia. Pel camí passarem per la Vall del Ziz, amb més de 10 milions de Palmeres al seu interior. Sortida en el vol a les 17.00 hores cap a Barcelona. Arribada a Barcelona sobre les 20:05 hores.\nVol privat directe Barcelona - Ouarzazate i Errachidia – Barcelona.\nDinar al migdia a Ouarzazate 29/03.\nDinar al migdia a l'hotel Xaluca Dades 30/03.\nDinar pic-nic al migdia a l’Oasis de Tisserdimine 31/03.\nUna nit en vivac de la Belle Etoile en règim de mitja pensió.\nDinar al migdia a la Pizzeria Des Dunes d'Arfoud 01/04.\nDinar al migdia a la Kasbah Xaluca 02/04.\nAltres extres personals com massatges, hammam, quads ...\nL’assegurança de cancel·lació\nPreu base per persona en habitació doble 1.315,00 €


cal rèflex: Dissabte nevat\nQuin fotimer de tofes!\nSembla romàntic i tot.\n29 de novembre de 2008 a les 16:04\nhe vist el Pla a les notícies!! i no han posat "Ribera d'Urgellet", sinó "Pla de Sant Tirs". Ara resultarà que a la teletrés estan més ben informats que els mossos d'aquí dalt.\nSi busqueu el Pla al Google Earth, diu: Placita de Sant Tirs.\n29 de novembre de 2008 a les 22:13\nNosaltres volíem baixar a bcn i ho hem fet! avui hi pujarem, a veure com ha quedat tot!\n30 de novembre de 2008 a les 10:55


Estac denuncia que la carretera d’accés es troba en mal estat\nEstac (Pallars Sobirà) »\nVeïns i institucions reclamen partides per poder millorar la via que du al poble, però Territori els diu que “no té pressupost”\nVeïns d’Estac (Pallars Sobirà) manifesten que la carretera del poble es troba en pèssimes condicions i que les intervencions que s’han fet a la via no han estat una solució efectiva. L’alcalde de Soriguera, Josep Ramon Fontdevila (ERC), afirma que la situació d’Estac no és única i que n’hi ha d’altres que necessiten actuacions.\nEs tracta de Malmercat, Tornafort, Puigforniu, Llagunes, Soriguera o Mencui. Aquestes últimes dues necessiten paviment, perquè són camins de terra.\nSegons expliquen els veïns, pels volts del 2003 la Generalitat va destinar una subvenció al municipi, que es va repartir també amb Escós i no va ser suficient. El 2015, amb l’arribada de Xavier Pedemonte (CUP) a l’alcaldia, es va decidir que les feines les fessin, en part, els mateixos veïns i ara, segons els veïns, amb l’alcalde Fontdevila, s’han asfaltat 800 metres d’un total de 8 km que té la carretera i el pressupost s’ha repartit amb Malmercat.\nFontdevila explica que l’any passat van rebre 50.000 € a través de Territori i que a l’estiu esperaven la mateixa inversió, però no ha arribat. El 2008 hi havia un projecte de 600.000 €, però la crisi el va paralitzar. Ara, Fontdevila creu que es podria fer amb menys diners però des de Territori li diuen que no hi ha pressupost.\nLa carretera en qüestió és de titularitat municipal, però el Consell Comarcal del Pallars Sobirà en té competències delegades per manteniment i millora. Carles Isús, l’actual president, corrobora les paraules de Fontdevila i afirma que, si bé el Consell té competències en aquest assumpte, no tenen partida perquè només poden gastar allò que arriba des de Territori i la Diputació i actualment els diuen que “no hi ha diners perquè no hi ha pressupostos”, segons afirma Isús.\n“L’última actuació que vam fer va ser fa un any, quan vam repartir l’assignació que s’havia parat a causa del 155. Vam tenir 300.000 € i escaig per donar resposta a 300 km de carreteres”, explica. En aquesta actuació s’emmarcarien els 800 metres que es van poder asfaltar del total de 8 km de la carretera d’Estac, segons van explicar els veïns.\nActualment estan pendents de la proposta de Territori per a l’Alt Pirineu i esperen que serveixi per fer un manteniment lineal. “Que no donin 600.000 € un any i després n’hi hagi tres seguits que no”, diu Isús, i posa en manifest que també fa falta un pla de neus.\nAquest diari s’ha intentat posar en contacte amb el Departament de Territori per conèixer la seva versió, però fins al moment d’aquesta publicació no ha estat possible.


Esports - La UE Sant Cugat es convenç que pot amb qualsevol i supera la UE Mataró\nel 27/feb/16 Dani Aguilà Bàsquet PDF\nLa Unió Esportiva Sant Cugat (UESC) protagonitza el partit més complet de la temporada i es desfà (71-61) del tercer del grup 2 de Copa Catalunya, la Unió Esportiva Mataró. Marc Guillem, extècnic de la UESC que ara dirigeix els mataronins, ha estat testimoni del millor rendiment de la temporada dels vermell-i-negres, guerrers en defensa i amb estones d'una efectivitat sense pal·liatius. Els de Senpau acumulen dos triomfs seguits i agafen un ampli marge amb la promoció de permanència.\nAmb tots els efectius al 100%, la Unió Esportiva Sant Cugat s'ha convençut que pot amb qualsevol. Els santcugatencs eren conscients del potencial mataroní, equip edificat per optar a l'ascens, i han situat un escenari inicial basat en la seriositat defensiva i a anul·lar les individualitats visitants. Amb aquest bon treball, complimentat amb una bona càrrega del rebot ofensiu, els vermell-i-negres han aturat els mataronins i només les situacions finals han donat la superioritat al final del primer quart (10-11).\nEn el segon quart, els maresmencs han situat una marxa més i, amb la irrupció d'Edu Ortega, han iniciat uns compassos d'una efectivitat esfereïdora. Els locals anotaven de totes les posicions i han col·locat un marge al descans de 15 punts, anotant-ne 27 en el segon quart. A la represa els de Senpau han desactivat els intents de reacció visitants, que impotents davant les transicions locals no aconseguien retallar distàncies.\nEls primers minuts de l'últim període han pronosticat un desenllaç sense ensurts, però la UESC s'ha adormit en els instants finals i, tot i haver arribat a manar per més de 20 punts en algunes fases de partit, ha vist com els mataronins rebaixaven el llindar dels 10 punts. Ara bé, la distància era massa àmplia i el partit ha acabat caient per part local.\nEdu Ortega, clau al segon quart


LA VIA AUGUSTA : d’abril 2012\nRetallades que no arriben a reformes (un article d'Antoni Serra Ramoneda)\nNo és estrany que els mercats desconfiïn d’Espanya davant mesures que no arriben al fons\n¡Madrid, tenim un problema! El model, dissenyat en els últims lustres pels dos partits que s’han alternat a la Moncloa, que havia de fer d’Espanya un país de primera divisió s’ha ensorrat. A Europa no només ja no som un miracle, sinó que hem passat a ser el paradigma d’una gestió descerebrada dels fons que generosament durant anys ens van subministrar per fer-nos majors d’edat. Com es diria en termes militars, hem tornat a l’escamot dels maldestres. Per una altra banda, el somni de fer de Madrid el cap de pont de Llatinoamèrica al nostre continent ha rebut un torpede de primera magnitud amb la nacionalització parcial d’YPF per les autoritats argentines, que no semblen proclius a encomanar a la capital aquestes funcions representatives. Tant de bo l’exemple no s’estengui i no s’obri la veda a altres atacs similars, tenint en compte els molts interessos de les nostres grans empreses en terres pretesament\nI de portes endins tremolen els fonaments de l’Estat de les autonomies, que molts van celebrar com la fórmula magistral que tancava definitivament el tradicional enfrontament sanguinari entre les dues Espanyes. Avui hi ha discordança. Unes veus reclamen una recentralització política i administrativa mentre que en les nacionalitats històriques la força centrífuga adquireix intensitat. Algun polític ja s’ha permès augurar un inevitable xoc de trens entre els dos punts de vista.\nCertament, la nostra política exterior, sobretot en el seu vessant europeu, ha passat a ser una variable plenament dependent dels esdeveniments que tenen lloc a Alemanya i França. No és estrany l’interès dels nostres polítics per la segona volta de les eleccions presidencials franceses, conscients que ens poden afectar en gran manera. Com que tampoc els temps estan per a l’èpica, les tremendes represàlies amb què el Govern pretenia castigar la insolència de la senyora Fernández de Kirchner s’han evaporat. Més Sancho Panzas que Quixots, ara es tracta d’aconseguir la millor indemnització monetària possible a l’espoli sofert per Repsol, no fos cas que la citada presidenta apliqués una mesura similar a algunes de les empreses hispanes que campen pels seus dominis. No estem per orgues.\nPerò en l’aspecte interior hi ha un cert marge de maniobra, malgrat les exigències de retallades i de forts ajustos pressupostaris provinents de Brussel·les i de Frankfurt. En l’àmbit polític s’hauria de començar a reformar el malmès mapa autonòmic. No sóc un expert en aquestes matèries, però m’atreveixo a suggerir que la reforma hauria d’anar en dues direccions. Per una banda, abandonar la fórmula del cafè per a tothom, que tampoc s’ha aplicat al peu de la lletra vistes les excepcions del País Basc i Navarra. I a més, concedir a Madrid un règim especial a semblança dels de Washington o la ciutat de Mèxic. A part d’una revisió a fons de les nostres finances públiques perquè d’una vegada i per sempre qui decideix la despesa sigui responsable de la recaptació dels fons que comporta.\nPerò és en el terreny de l’economia on el canvi de model, pel fet de ser més senzill, s’hauria de fer com més aviat millor. Per ara no hi ha senyals que s’hagi començat a caminar. Només cal veure el restabliment de la deducció, a l’IRPF, dels interessos meritats per la compra de vivenda. Argumentar que la resurrecció de la mesura és per ajudar a reduir l’immens parc de vivendes deshabitades no convenç. Perquè igual o millor resultat s’aconseguiria, amb el mateix esforç fiscal, incentivant el lloguer en aquesta Espanya tant de temps fascinada per la propietat del totxo.\nNo n’hi ha prou de retallar partides de despesa en el pressupost de l’any en curs. S’han de prendre mesures per assegurar que en el futur no tornaran a créixer i exigiran noves retallades. Per fer-ho es requereix donar molta més importància al càlcul del cost/benefici en la selecció de les inversions públiques, especialment en infraestructures. El seu manteniment és molt costós, i per això almenys han de ser capaços de generar prou riquesa per finançar-ho. Persisteix la inèrcia i sobren exemples de no anar en aquesta direcció. El més recent és el del corredor mediterrani. Pressionada per la multinacional Ford, la ministra Pastor ha resolt construir una sola via d’ample internacional, per a les mercaderies, paral·lela a l’actual traçat ferroviari. És un pedaç, una mena de carril bici quan el que es requereix és una àmplia calçada per a la circulació de molt tonatge. No és estranya la desconfiança dels denominats mercats davant d’unes retallades que no són autèntica reforma.\nPublicat per https://laviaaugusta.blogspot.com en dilluns, d’abril 30, 2012 Cap comentari:\nFINS SEMPRE PEP, BENVINGUT TITO\nA Guardiola segurament el retrobarem al futur. No puc arribar a pensar que mai més entrenarà al Barça, al seu Barça. Es podrà agafar un any sabàtic. Podrà, fis i tot, fitxar per un altre equip punter del futbol europeu (què és el mateix que dir mundial), però tard o d’hora i, possiblement, amb un altre president, tornarà a fitxar pel Barça i ens tornarà a deixar bocabadats amb les seves bones lliçons de futbol.\nPerò mentre, Vilanova, el seu amic, possiblement el seu deixeble més avantatjat es farà càrrec de l’equip. D’ell s’espera el mateix patró de joc. Que segueixi fent arribar al primer equip als millors de la cantera i, a ser possible que aquests nois passen a convertir-se en “noms”, es a dir, a que siguin jugadors de referència del futbol com ho han estat Messi, Xavi, Iniesta, Busquets, Valdés, Pedro, etc. Estic Segur que Thiago, Tello, Cuenca i d’altres, que ja han arribat al primer equip, acabaran escrivint brillants pàgines de la història del FC Barcelona.\nEl canvi d’entrenador no significa, necessàriament, un canvi de model, però si que és imprescindible que hi hagin canvis significatius.\nNo sé quin ha estat el rol que ha jugat aquests anys Vilanova al costat de Guardiola. De les decisions que es prenien, no sé quin percentatge sé li ha d’atribuir a Pep o quin a Tito i si aquest darrer, de vegades, s’havia e mossegar la llengua per no contradir primer entrenador. Pot ser ara podrà posar en pràctica les seves pròpies idees en forma de variacions tàctiques i qui sap si fins i tot psicològiques. Només el pas del temps confirmarà o no les expectatives que ara s’han dipositat en ell com a substitut de qui, possiblement, no admet comparacions possibles. Un vot de confiança per a Tito Vilanova.\nI tornant a Guardiola. El mestre, el revolucionari de futbol, el que ha aconseguit en 4 anys allò que la majoria d’entrenadors no aconsegueixen en tota la seva vida: tres lligues, dos Champions, dos mundials de clubs, etc. Té el rècord d’haver guanyat tots els títols possibles (6) en una mateix temporada i, a sobre, en la primera com entrenador de la primera plantilla d’un gran equip. Massa fites aconseguides per posar en dubte la seva capacitat i la seva bona manera de fer.\nPer això mateix, no puc comprendre com uns companys de professió com són els tècnics del Madrid no valorin de forma positiva aquesta curta però intensa trajectòria. Ahir reproduïa en aquest mateix blog les paraules del segon de Mourinho: “La Lliga espanyola ha existit i existirà sense Guardiola; ara ja és història”. Sobre aquest comentari opinava el poc elegant que va estar el segon entrenador blanc, però pitjor encara Mourinho que, molt possiblement, si hagués donat la seva opinió hauria estat encara molt més contundent. Lamentable!\nI, evidentment, “Guardiola no pot ser història”, tal i com deia Karanka, com a molt serà part de la història del futbol modern, però el seu brillant llibre encara no està acabat. De moment és un punt i a part, però no puc imaginar-me que algú que ha viscut del futbol i para el futbol, decideixi deixar-ho per sempre.\nCom deia més amunt, segur que es retrobarà amb tot els barcelonistes dintre d’uns pocs anys...\nLA FRASE DEL DIA 29-04-2012\n“La Lliga espanyola ha existit amb Pep i sense ell...”.\nQui l’ha dit? Karanka, el segon entrenador del Madrid.\nTal i com titula el Periódico “Mal estil per la Castellana”. On està el “senyoriu” blanc?\nHo trobo totalment lamentable i desencertat que, ni quan Pep Guaridola anuncia que no seguirà a la banqueta del Barça, des de Madrid no sé li reconeguin els mèrits i l’aportació que ha fet al món del futbol.\nI d’explicació només n’hi ha una: ENVEJA.\nKaranka dóna la cara i el poruc de Mourinho s’amaga. Dos estils diferents dintre i fora dels camps de futbol. Pep, encara que s’agafi un anys sabàtic, seguirà sent un referent mundial. Molts voldran imitar el seu estil. Mourinho és un entrenador més que ha configurat una gran plantilla a costa dels fitxatges multimilionaris que li ha aconseguit Florentino Pérez, però que no ha sabut rendibilitzar.\nEl rècord de títols aconseguits per Guardiola trigarà molts d’anys en ser superat. Però molt possiblement, el millor de tots, és tenir a la plantilla una majoria de jugadors sorgits de la pedrera barcelonista, inclòs el millor jugador del món: Messi.\nPublicat per https://laviaaugusta.blogspot.com en diumenge, d’abril 29, 2012 Cap comentari:\nEtiquetes: Barça, futbol, Guardiola\nLA FOTO DEL DIA 29-04-2012\nLa foto la vaig "capturar" ahir dissabte quan anava de la Ràpita a Amposta per la carretera del canalet. Podeu observar la silueta del Montsianell.\nII TROBADA DEL GRUP "QUEDEMALLALAMERA"\nAhir a la tarda, quan finalment vaig arribar a la pista del Club Patí Rapitenc, on m’esperaven la meva dona i el meu fill gran (viu a la Ràpita), em va dir: “menys mal que has arribat; temia el pitjor després de veure les fotos que ha penjat el teu amic Paco a Twitter”. Me’n va descriure unes quantes i, efectivament, vaig poder comprovar la velocitat que avui en dia tenen les noves tecnologies de la informació.\nTambé me’n vaig adonar que, encara que el grup es va creat per a Facebook, alguns dels membres (segurament els més actius), usen sense cap mena de problema diversos comptes i mitjans. Jo encara no en sóc capaç...\nVa ser el final de la jornada. Una jornada que començava a Ulldecona sobre 2/4 de 2. Quan vaig arribar, allí, a la Mera, ja estaven esperant una bona part del grup. Després de la foto oficial ens varem dirigir al restaurant de l’Orfeó Ulldeconenc que també és seu de la penya barcelonista local.\nDesprés de lliurar-nos a tos els presentes amb un mocador com els que usaven abans els pagesos de la zona, commemoratiu de la II trobada, ens asseguérem tots davant de l’àpat que ens havien preparat per a l’ocasió.\nQuan encara hi havia que no havia pres el cafè, una part dels 50 assistents a la trobada (poc més o menys) ja estaven al patí fent el cremat i entonant “el Meu Avi”.\nEncara que l’actuació estel·lar del dia va ser la presència de “Carmen de Mairena” que ens va recrear amb diferents peces del seu extens repertori.\nL’única nota negativa va ser la no assistència a l’acte de Marisín Campos que va tenir que desplaçar-se al Carrefour de Vinaròs per a fer la compra setmanal.\nMarisín: La propera vegada ves al Carrefour a Amposta!!!!!!!!\nEtiquetes: Facebook, Ulldecona\nEL PREU JUST (relat)\nEl “preu just” és aquell que es paga sense passar-se. Com el programa que es feia fa anys a Televisió Espanyola i que presentava Joaquín Prats.\nPerò si un dia, algú, ve a casa a fer-vos un treball i en demanar-li quan val, decideix fer-ho en negre i us diu:\n-“Dóna’m la voluntat”.\nMira de tenir una quantitat de diners en monedes o bitllets petits, depenent del tipus de treball. Llavors li vas donant d’un en un i cada cop que li dipositis un a la seva ma, li mires la cara. Quan ell creurà que li estàs donant més del que pensava, posarà un somriure. Quan això passi, li retires el darrer bitllet o moneda. Sense dubte, serà el “preu just” pel seu treball.\nLA FOTO DENÚNCIA DEL DIA 28-04-2012\nELS COTXES ABANDONATS. Aquest està prop de casa meva i, evidentment, ocupa una plaça d'aparcament del tot innecessària.\nNo cal ni dir que no és de cap veí. al menys que jo sàpiga.\nPublicat per https://laviaaugusta.blogspot.com en dissabte, d’abril 28, 2012 Cap comentari:\nDEBAT SOBRE ELS BOUS AL PROGRAMA ESFERA PÚBLICA DE CATALUNYA RÀDIO\nAmb la participació del regidor d'Amposta Josep Garriga, la diputada Hortensia Grau, el tresorer i portaveu de l'associació de penyes i comissions taurines de les TT.E. Santi Albiol i la membre d'Ànima Naturalis Laia Jorge.\nEtiquetes: bous, ràdio, TT.E.\nMIERES (la Garrotxa) IV\nNAPOLEÓ BONAPARTE Vs MARIANO RAJOY\n"Napoleón Bonaparte durante sus batallas siempre usaba una camisa de\nDoscientos años mas tarde, Mariano Rajoy utiliza\nPublicat per https://laviaaugusta.blogspot.com en divendres, d’abril 27, 2012 1 comentari:\nJa es comencen a escoltar les primeres veus critiques al si de la Unió Europea sobre com sortir de la crisi. El que molts economistes defensaven des de feia temps, ara s’ho han fet seu alguns polítics.\nLa postura intransigent de l’Angela Merkel comença a tenir els primers detractors. No sé si va ser el primer, però si un dels primers, l’aspirant a la presidència de França François Hollande, molt probablement per a marcar diferències amb el seu rival, l’actual president Sarkozy, ja va dir que només amb la contenció de la despesa pública a bases i base de retallades, no sé surt de la crisi, què, per fer-ho, també fa falta creixement econòmic.\nD’altres veus crítiques són el president del Consell d’Europa Van Rompuy o el primer ministre italià Mario Monti (el tecnòcrata que va rellevar a Silvio Berlusconi)\nEn canvi, el gran estadista espanyol Mariano Rajoy, sembla que encara no se’n ha adonat. Segurament està molt més influenciat pels empresaris defraudadors a qui ha amnistiat fiscalment amb el pagament del 10 % del total defraudat durant els darrers anys (dels anteriors no cal que passin comptes amb el fisc) que no pels economistes que tenen una visió diferent de la crisi.\nAra bé, créixer tampoc és que sigui tant fàcil. Per a reactivar l’economia s’han de posar en marxa molts motors a la vegada i tots han de funcionar a la perfecció. El primer de tots, sense dubtar-ho, ha de ser la pròpia Unió Europea. O millor dit, una acció conjunta de tots els seus països, estiguin o no a l’Euro (amb clara referència al Regne Unit que, per cert, com Espanya també ha entrat en rescissió) I per a que aquest motor funciona, cal posar-li un oli nou i no el que ara s’importa des dels Estats Units en forma d’agències de qualificació o el que ens porta Xina, país a qui poc importa com ha de ser la base del seu creixement i menys encara els drets dels seus ciutadans. Què cal prendre mesures protectores? Què es prenguin! Que cal crear taxes per gravar importacions i transaccions? Què es creïn! Què s’ha d’incentivar el consum a base de subvencions a sectors estratègics? Què s’incentivi. Què s’han d’eliminar inversions inútils –com per exemple noves infraestructures per a l’AVE ? Què s’eliminen!\nEvidentment també cal fomentar la contractació per a parar de soca-rel la xacra que significa l’atur per aquest país. I per fer-ho s’ha de reformar la Reforma Laboral (sí, sí, reformar-la), possibilitant la contractació i no només la sortida dels treballadors (sembla ser que aquesta opinió és prou generalitzada entre sindicalistes i experts) Cal obrir l’aixeta del crèdit per a petits i mitjans empresaris i, també, per a les famílies.\nI, si cal, nacionalitzar una bona part del sector bancari fins aconseguir sanejar-lo per a que jugui el paper determinant què, s’entén, hauria d’assumir en tot aquest procés.\nPublicat per https://laviaaugusta.blogspot.com en divendres, d’abril 27, 2012 Cap comentari:\nEtiquetes: economia, Europa, govern, política\nMIERES (la Garrotxa) III\nRetallades que no arriben a reformes (un article d...\nDEBAT SOBRE ELS BOUS AL PROGRAMA ESFERA PÚBLICA DE...\n10 ANYS ESPERANT LA “DÉCIMA”\nPRESSUPOSTOS I MESURES PER A FOMENTAR EL CREIXEMEN...\nMIERES (la Garrotxa) II\nBARÇA: ELS MATEIXOS “PECATS”\nARRIBA LA “PLURALITAT” INFORMATIVA\nMIERES (la Garrotxa) I\nTITULAR EN NEGATIU\nLa responsabilitat de la mesocràcia (Un article de...\nDE MAS MONELL A MIERES (La Garrotxa) II\nLa conveniència de tenir un pla (un article d'Anto...\nUNA DECLARACIÓ D’AMOR UNA MICA...TÈTRICA (relat)\nDE MAS MONELL A MIERES (La Garrotxa) I\nHOLLANDE: LA GRAN ESPERANÇA DEL SOCIALISME?\nMAS MONELL (Mieres Girona)\nLA UNIVERSITAT, UN PRIVILEGI A L’ABAST DE POCS\nSobiranisme, el conte de la lletera (un article de...\nGODALL. ZONA DE L'ANTIGA PEDRERA II\nMENTIR: EL VICI DELS POLÍTICS\nL'arrel del problema (un article de Javier Pérez R...\nGODALL. ZONA DE L'ANTIGA PEDRERA I\nLA FRASE DEL DIA 19-04-2012\nEl negoci de la independència (un article de Xavie...\nGODALL. OLIVERES MIL·LENÀRIES II\nUNA FORMA D’ECONOMIA SUBMERGIDA\nSOLS COM A MUSSOLS\nUn fantasma recorre Espanya (Un article de Josep O...\nGODALL. OLIVERES MIL·LENÀRIES I\nEL GOVERN D'ESPANYA I EL CONFLICTE D'YPF\nL’excoronel Martínez Inglés demana que Bárbara Rey...\nUNA SETMANA DE NOTÍCIES (l'humor del mestre Ferrer...\nGODALL. PAISATGES DIVERSOS\nEL REI CAÇADOR\nGODALL. EL POU DE LA FIGUERETA\nGODALL. EL POU DEL CARRASCAL\nPAREGUTS RAONABLES II\nFOTOS DE GODALL. ZONA COLL REDÓ VI\nEL MIRACLE ALEMANY (VÍDEO DE 'SALVADOS' A LA SEXTA)\n¿Amnistia per als defraudadors? (Article publicat ...\nFOTOS DE GODALL. ZONA COLL REDÓ V\nLA LLISTA DELS GUANYADORS\nACUDITS DE PASQUA 2012\nFOTOS DE L'ENTRADA DE GODALL III\nLA FOTO DENÚNCIA DEL DIA 11-04-2012\nLA DESTRAL (relat)\nFOTOS DE L'ENTRADA DE GODALL II\nUN ATAC EN TOTA REGLA A LES AUTONOMIES\nLA PRIMAVERA (relat)\nFOTOS DEL CEMENTIRI VELL DE GODALL\nEL BATEIG (microrelat)\nUN MADRID PATÈTIC\nFOTOS DE L'ENTRADA DE GODALL I\nGITAR-SE GALERENC I ALÇAR-SE PLANER\nFOTOS DE LA CREU DE LA GALERA\nELS PAÏSOS CATALANS SERAN INDEPENDENTS (mireu el m...\nFOTOS DE GODALL. ZONA COLL REDÓ IV\nLA PREGUNTA DEL DIA SOBRE LA “PEDREA” DELS PRESSUP...\nRESCATATS PELS MOSSOS\nELS (EXCESSIUS) ERRORS DE RAJOY. Un article del pe...\nFOTOS DE GODALL. ZONA COLL REDÓ III\nFOTOS DE GODALL. ZONA COLL REDÓ II\nLA DEMAGÒGIA DEL GOVERN CATALÀ\nLES FOTOS DE LA MANI DE LA VAGA A BARCELONA\nSOBRE LA VIOLÈNCIA URBANA\nFOTOS DE GODALL. ZONA COLL REDÓ I\nQUI DIU QUE LES VAGUES I MOBILITZACIONS NO SERVEIX...\nFOTOS D'OLIVERES MIL·LENÀRIES DE LA PARTIDA DE L'A...\nARTICLE EN PREPARACIÓ SOBRE LES OLIVERES MIL·LENÀRIES\nSOBRE L'AMNISTIA FISCAL DEL GOVERN DEL PP\nFOTOS DE PROP DEL BARRANC DE LA GALERA IV\nCONFIDENCIAL SOBRE L'AJUNTAMENT D'AMPOSTA\nESCULTURES D'AMPOSTA VI. L'ERER D'EMILI BONET\nFOTOS D'OLIVERES MIL·LENARIES DE LA PARTIDA DE L'A...


PROMOCIÓ DEL 2000: de febrer 2012\nIV TROBADA ESPORTIVA D'ATLETISME\nDemà dia 1 de Març tindrà lloc la IV Trobada de tots els cursos de 6è de les escoles de la nostra ciutat, per fomentar la pràctica de l'esport, en aquest cas, l'atletisme. Aquesta trobada es farà a les pistes municipals d'atletisme, que estan al Parc Esportiu "Les Grasses", l'horari serà de 9 a 13h., això vol dir que els nostres fills/es arribaran una mica més tard.\nPublicat per ANNA a 23:10 Cap comentari:\nEl proper dimarts 21 de Febrer anirem a Fontmartina al Montseny, dintre del programa escolar "Coneguem els nostres parcs" que organitza la Diputació amb l'Ajuntament de la nostra ciutat.\n- Guia de l'alumne treballada a classe.\n- Calçat adient\n- Roba adient, recordeu que és el Montseny i pot ploure.\n- Esmorzar i dinar.\nDemà dimarts 14 de Febrer, a les 17 h. a la biblioteca de l'escola tindrà lloc una xerrada sobre la seguretat a internet per a la protecció del menor, aquesta la farà membres de la comissaria del cos de mossos d'esquadra de la nostra ciutat, entre d'altres temes es tractarà:\n- Avantatges i desavantatges d'internet.\nÉs un tema força interessant, esperem la vostra assistència.\nPublicat per ANNA a 23:26 Cap comentari:\nHem fet la primera sessió de l'activitat de padrins lectors, en aquesta hem conegut al nostre fillol/a de 1r., i ara durant unes setmanes realitzarem diferents lectures, i veurem com progressa.\nPublicat per ANNA a 23:18 Cap comentari:\nNOTA INFORMATIVA EN REFERÈNCIA AL RISC DE NEVADA\nAquest migdia, les famílies dels alumnes de P3, P4, P5, 3r, 4t, 5è i 6è que no es queden al menjador, heu rebut una nota on dèiem que, degut al risc de nevada no hi hauria classes ni aquesta tarda ni demà divendres.\nAquesta decisió l’hem presa per un correu que hem rebut, però que només havia d’haver arribat als centres que depenen del transport escolar.\nEls alumnes de 1r i 2n i tots aquells que es queden al menjador ja no s’han emportat aquesta nota perquè hem tingut temps de modificar-la. Per aquest motiu us comuniquem que, si el temps ho permet,\nDEMÀ DIVENDRES 3 DE FEBRER SÍ QUE HI HAURÀ CLASSE\nLamentem profundament haver de donar notícies contradictòries pels problemes que això us pot ocasionar i us en demanem disculpes.\nPublicat per ANNA a 19:40 Cap comentari:


Miguel Quesada torna a competir | Lô Esport\n18 Octubre 2016 ~ ciceropc\nDesprés d’un temps retirat, l’atleta olímpic de 37 anys retroba amb Lô Esport la motivació per tornar a córrer als cross\nAmb l’objectiu prioritari de disfrutar, Miguel Quesada (1979), que es va retirar fa dos anys de la competició d’alt nivell, torna a tenir fitxa federativa. Ara, el sabadellenc ha recobrat forces i tornarà a posar-se les vambes enrolat a les files de Lô Esport, ja que ha fixat la seva residència a l’illa.\nQuesada en acció a l’europeu de Goteborg.\nQuesada va deixar l’atletisme el 2014, després d’haver competit en l’elit des de l’any 2001. El vallesà destaca en els 800 metres llisos, tot i que també ha disputat altres distàncies, com ara els 1.500 m. Té escrit amb majúscules al seu envejable currículum la participació en dos Jocs Olímpics (2004 i 2008) i una medalla de plata en l’europeu de Birmingham (2007), a més d’incomptables campionats de Catalunya i d’Espanya.\nAra, però, a Menorca ha retrobat l’esperit necessari per tornar a competir i aquesta temporada participarà als campionats de cross insular i autonòmic. Tindrà fitxa federativa amb Lô Esport. Ho fa «com a hobby», per ajudar una mica el club, tot i que tampoc es tanca cap porta: «De moment no em plantejo fer pista. De moment. L’important és tornar a l’activitat i aportar el meu granet d’arena al club.» D’aquesta manera i amb l’ànim de qui s’ho vol passar bé, no es planteja tornar a fer pista: «Aquesta és la intenció, sense més ambició que divertir-me corrents i intentant entrenar-me entre tres o quatre dies a la setmana.»\nL’atleta olímpic (a la dreta), juntament amb Sergi Reurer, un altre dels fitxatges destacats de Lô Esport.\nDe fet, Quesada mai s’ha desvinculat del tot del món de l’atletisme. Des que es va retirar ha entrenat diversos grups d’atletes. I en aquesta línia, aquest mes de setembre s’ha posat al capdavant de l’equip tècnic de Lô Esport. Per tant, l’excorredor del JA Sabadell i del FC Barcelona desenvoluparà de nou la faceta d’atleta mentre se centra, però, en l’evolució i la posada a punt de joves i no tan joves a l’Escola d’Atletisme que té el club a Maó, a la pista municipal.\nPodrem veure el seu debut amb la samarreta de Lô Esport el dia 20 de novembre, al cross de Ferreries, el primer de la temporada. Així doncs, amb ell el club groc-i-blau completa un trident temible, amb el també triatleta Paco Arnau i amb el jove Sergi Reurer. Açò sí, sempre pendents que aquest mes no es tanqui amb més fitxatges.\n< Previous Sergi Reurer torna a casa\nNext > Fomentant escola


Dijous, 26/03/2015 Situacions insòlites i pinxos al carrer de Sant Ramon ~ El blog de Judit Josa\nDijous, 26/03/2015 Situacions insòlites i pinxos al carrer de Sant Ramon\n19.3.15 Sense comentaris\nJordi Condal presenta 'Vuit contes travats a la memòria'\nAl setembre de 2014, el recull de contes Situacions insòlites: vuit contes travats a la memòria del poeta i escriptor cerdanyolenc Jordi Condal guanyava el premi de narrativa Armand Quintana de l’Ajuntament de Calldenetes (Osona) i Òmnium.\nSis mesos més tard, el llibre, que ha editat Cal Siller, es presenta dijous al bar Cal Pintxo. Hi serà l’autor, els poetes de Ramat de Pedres i les llibreteres de la Llibreria L’Aranya, que són qui organitzen l’acte.\nCondal se serveix en aquests relats de personatges que perden la memòria i s’obliden de coses indispensables per posar en relleu els “sense sentits” de la societat. Situacions grotesques, compromeses o amb una gran càrrega emocional poblen un llibre, premiat per la seva originalitat.\nSituacions Insòlites és el setè llibre publicat de l’autor cerdanyolenc. A Cerdanyola, Condal va ser un dels impulsors del grup de poesia Ramat de Pedres i el de lletraferits, Perifèrics. Ha guanyat entre altres, els premis Victor Català de contes i l’Eduard Rifà.\nConeixent-lo, us podeu esperar qualsevol cosa de la presentació: ha improvisat recitals amb textures musicals, s’ha pintat la cara de blanc i ha col·laborat amb l’artista del videoart Kippelboy.\nL’acte tindrà lloc a Cal Pintxo, un dels bars més actius culturalment del carrer de Sant Ramon i que al segon pis, amaga una mini estanteria amb llibres! Hi actuaran de concelebrants Marc Romera premi Carles Riba 2013, autor de narrativa, editor de LaBreu, i Josep Maria Riera autor de diverses novel·les i del tractat Els oficis de la tipografia, també editor. L’acte compta amb la col·laboració d’Omnium Cultural.\nProgramació de la Llibreria L’Aranya.\nCal Pintxo (carrer de Sant Ramon, 154)


Col·lectiu LGTB de la Safor-Valldigna (CLGS) – Per la diversitat sexual, de gènere i familiar\nMés 35 organitzacions recolzen la petició de CLGS per visibilitzar el cas de JavierAbil, víctima de l’homofòbia\nEl Col·lectiu de Lesbianes, Gais, Transsexuals i Bisexuals de la Safor va presentar una declaració institucional als grups municipals presents a l’Ajuntament de Gandia en que demanava a aquesta institució alguna acció concreta per visibilitzar el cas de Javier Abil com a víctima de l’homofòbia. En concret una placa al barri on va ser assassinat el 5 de maig de 2014 on quede visible que va ser víctima de l’homofòbia, algún mural o algun altre tipus d’acció de visibilitat i la menció en els actes institucionals del 17 de maig -Dia Mundial contra la LGBT-fòbia- o el 28 de juny, dia de l’Orgull LGBT. Avui en twitter amb el hashtag #JavierAbil multitud de perfils d’organitzacions, associacions i perfils personals han donat suport a la proposta de CLGS. En total hi ha 36 associacions que donen suport a aquesta proposta: 19 organitzacions de la Safor i 17 organitzacions LGBT. Són 10 organitzacions més que fa només quatre dies, quan hi havia 25 associacions donant suport a petició del Col·lectiu LGBT de la Safor-Valldigna.\nlligue 19 Juny, 2021\n● Abil va ser assassinat al Grau la nit del 5 de maig de 2014\n● CLGS es mostra crítica amb que la darrera instància no reconeguera l’agreujant d’homofòbia\n● Els observatoris valencià i català contra la LGTBI-fòbia es posicionen també de forma crítica en un cas que consideren evident d’homofòbia\n● Més de 30 organitzacions socials de la comarca i del moviment LGBTI dónen suport a la petició\n● L’associació LGTB de la Safor Valldigna reclama una placa o monument en memòria de l’assassinat i un acte institucional anual que recorde el seu cas\nEl Col·lectiu de Lesbianes, Gais, Bisexuals i Transsexuals (LGBT) de la Safor-Valldigna -CLGS- demana al’Ajuntament que conserve la memòria de Javier Abil que va ser assassinat al Grau la nit del 5 de maig de 2014. CLGS es mostra crítica amb que la darrera instància no reconeguera l’agreujant d’homofòbia. L’Observatori Valencià contra la LGTB-fòbia il’Observatori Contra l’Homofòbia -el primer en denunciar el cas- es posicionen també de formacrítica en un cas que consideren evidentd’homofòbia. Més de 30 moviments socials de la comarca i del moviment LGBTI dona suporta la petició.\nL’associació LGTB de la Safor Valldigna reclama una placa o monument en memòria de l’assassinat i un acte institucional anual que recorde el seu cas. La proposta, que també compta amb el suport de la família, s’ha presentat via registre de l’Ajuntament adreçada a la Junta de Portaveus amb l’objectiu de ser debatuda en el plenari del 22 de juny.\nLa proposta d’acords per al plenari és la següent:\nDes de CLGS reclamem la visibilització de l’homofòbia en aquest cas: estem davant d’un dels crims més cruels per LGTB-fòbia de la historia democràtica d’Espanya. Per això demanem als partits polítics de Gandia que es comprometen a:\nUna placa al barri on va ser assassinat el 5 de maig de 2014 on quede visible que va ser víctima de l’homofòbia.\nAlgun tipus d’acció de visibilitat anual que faça memòria del cas Javier Abil\nMenció del cas en els actes institucionals del 17 de maig -Dia Mundial contra la LGBT-fòbia- o el 28 de juny, dia de l’Orgull LGBT.\nlligue 14 Juny, 2021\nCLGS s’adherix al manifest contra la LGBT-fòbia a l’esport\nEl Club Esportiu LGTB Dracs, d’àmbit valencià, ha elaborat el Manifest #19F #EsportInclusiu per un esport igualitari i lliure de masclisme i LGTBIfòbia\nEl 19 de febrer és la diada contra la LGBT-fòbia a l’esport\nCLGS ha treballat en diferents ocasions campanyes vinculades a aquesta diada\nEl Col·lectiu de lesbianes, gais, transsexuals i bisexuals (LGTB) de la Safor-Valldigna (CLGS) s’adherix al manifest contra la LGBT-fòbia a l’esport que ha promogut el Club Esportiu LGTB Dracs, d’àmbit valencià, amb motiu del 19 de febrer dia contra la LGTB-fòbia a l’esport. “CLGS ha treballat històricament donant suport a aquest tipus de campanyes perquè pensem que s’ha de fomentar la visibilitat a l’esport de la diversitat afectivo sexual i d’identitat de gènere”, indica Ximo López. Continua llegint\nlligue 18 febrer, 2021


Consells | Fundación FF\nSubmitted by admin on Thu, 07/23/2009 - 22:11\nS'ha de tenir en compte, que les característiques d'aquestes malalties, les dificultats en la seva avaluació i tractament i la seva falta d'enteniment determinen sens dubte un elevat sofriment individual i familiar amb uns alts costos socioeconòmics directes en consum sanitari.\nTambé, diversos estudis posen de manifest que a aquests costos directes en consums, s'afegeixen els costos derivats dels dèficits funcionals i discapacitat que ocasiona la malaltia condicionant, pèrdua d'activitats i productivitat tant en el treball com a la llar, i representant el 70% del total de costos socioeconòmics.\nAquest fet de nou torna a condicionar un impacte significatiu en la dinàmica familiar dels pacients, agreujant l'estrés, produint canvis de rol i dificultats en l'adaptació que porta a pèrdues residuals significatives. Encara que siguin les característiques del pacient i de la seva malaltia el que determini l'evolució del procés, també l'estructura de la família, la seva forma de funcionament, el grau d'estrés produït i els conseqüents canvis poden jugar un paper en l'impacte produïnt la dificultat d'adaptació, contribuint en definitiva al deteriorament psicosocial i físic del pacient i del seu entorn.\nEn tot cas, una de les grans causes de crisi en una família és el fet que algun dels seus membres pateixi una malaltia crònica o incapacitant que impliqui limitacions i requereixi ser cuidat. Les dificultats seran diferents depenent de qui sigui la persona afectada, de les seves funcions en la família i del tipus de malaltia.\nParlem constantment de la família. És un sentiment de pertinença que tots tenim, però intentarem definir de manera suscinta, les funcions de la mateixa, característiques de la família amb malaltia crònica, els seus patrons relacionals, les seves pautes de comportament, etc., que a partir d'aquesta definició, i per tant millor comprensió del funcionament de la família com a sistema al qual pertanyem i amb el qual estem en constant interrelació, puguem interactuar, modificar i canviar la relació en funció de l'obtenció d'un equilibri biopsicosocial, en termes de salut.\nFuncions del Sistema familiar:\nCriança dels fills (cura, educació, nutrició, joc, disciplina).\nTreballs domèstics (cura de la llar, neteja, bugaderia, feina al jardí, manteniment de la llar)\nAlimentació (compra d'aliments, cuina, neteja de la vaixella).\nEmocional (intimitat, criança)\nRelacions, responsabilitats (família ampliada, amics)\nSocial (amics, companys de feina/socis, organitzacions)\nTemps Lliure (local, vacances)\nDinàmica Familiar en relació amb la salut:\nLa família és més que un conjunt d'individus\nLa família té patrons repetitius d'interacció que regulen el comportament dels seus membres.\nEls símptomes de l'individu, poden tenir una funció determinada dins de la família.\nLa capacitat d'adaptació a una realitat canviant és característica de la família sana.\nLes necessitats de la família se sotmeten a les del malalt, amb el qual sol créixer la frustració i la sobrecàrrega.\nEs desenvolupen, dins de la família, coalicions i exclusions emocionals com a resposta a la malaltia\nLes famílies s'adhereixen a aquests patrons rígids, resultant molt difícil reajustar els seus patrons, encara que aquests siguin molt disfuncionals.\nLa rigidesa de l'estil es manté, en part, pel relatiu aïllament de la família per "afrontar" les demandes de la malaltia crònica.\nPatrons familiars de respostes típiques a la malaltia:\nLa majoria de famílies desenvolupen patrons de resposta en els moments primerencs a la malaltia, en una fase aguda, després és reticent a canviar els esmentats patrons. Viuen el canvi com una amenaça familiar.\nLa família és conscient dels sentiments de contrarietat, culpa, resentiment i impotència que genera la malaltia en els seus membres, però experimenta aquests sentiments com a incompatibles amb la condició mèdica del pacient i amb l'estabilitat de la família.\nEls membres de la família no parlen entre si de la malaltia, ni tampoc de l'impacte que està tenint en ells.\nLa majoria de les famílies amb un malalt crònic informen sobre haver tingut males experiències amb alguna part del sistema mèdic.\nLes famílies amb pacients crònics se senten qüestionades quan se'ls ofereix ajuda psicològica, perquè se suposa que l'oferiment es produeix perquè estan fent quelcom incorrecte.\nAquest tipus de famílies no acostumen a trobar temps per parlar d'altres tipus de problemes relacionats amb la malaltia, especialment si tenen fills adolescents.\nRecomanacions als familiars:\nÉs bo parlar sobre la malaltia; fingir que no està passant res no ajuda a enfrontar-se amb la crisi. És important discutir la malaltia i els seus efectes sobre la família i sobre cada membre en particular.\nÉs necessari assegurar-se que tots els integrants de la família comprenen bé en què consisteix la malaltia, incloent els més petits.\nLa família ha d'atorgar les mateixes oportunitats d'expressió a tots i a cada un dels seus membres. Mantenir el canal de comunicació obert pot ajudar a evitar conflictes eventuals.\nCada un ha d'acceptar com a vàlid la forma de sentir i de pensar dels altres integrants, encara que no estigui d'acord amb el que suposadament espera la majoria.\nEl funcionament intern de la família ha de flexibilitzar-se al máxim.Será necessari una redistribució de rols, l'assumir noves obligacions i creativitat per buscar solucions davant situacions conflictives.\nS'ha de verificar que cada membre de la família tingui clar que s'espera d'ell.\nLa família haurà d'evitar actituds sobreprotectores o bé fer suposicions sobre el més convenient per al malalt. Sempre que sigui possible, el malalt haurà d'implicar-se i participar activament en les decisions i projectes familiars.\nEl pacient ha d'estar obert a l'expressió i discussió de les seves necessitats i limitacions, sense caure en l'error d'evitar exposar-les creient que d'aquesta forma estalvia dificultats i sofriments a la seva família.\nHauran de ser compreses i respectades les emocions i necessitats de tots els membres de la família i no només les del pacient. Per poder cuidar el membre malalt de la família, cada un ha de considerar prioritari el seu benestar personal en armonia.\nSerà molt beneficiós per al pacient, igual com per a la família, poder expressar els sentiments i emocions obertament, no només a través de les paraules sinó també amb actituds. No pensi que els altres saben com els estimea, demostri-ho amb gestos d'afecte. Comuniqui les seves emocions i expressi esperança.\nPermeti que la seva família sàpiga l'important que és per a vostè cada un d'ells. Compartir aquests sentiments pot crear noves forces per acompanyar el procés d'aquesta malaltia.\nSi la seva vida sexual també s'ha ressentit, parli sincerament amb la seva parella sobre el problema, sobre les limitacions de la seva energia i de les alternatives. Permeti que sàpiga el que significa per a vostè l'atenció física: les carícies, abraçades i petons són records tranquil·litzadors per a la seva parella.\nHem intentat parlar una mica de la família i la malaltia crònica, com ho són, de moment, la Fibromiàlgia i la Síndrome de fatiga crònica. Potser un comentari per finalitzar. Les famílies són normalment sanes i utilitzen els seus recursos propis per adaptar-se a situacions d'estres com la malaltia crònica en un membre de la mateixa, però és tot el sistema familiar el que es mobilitza en busqueda d'una adaptació funcional en termes de salut. Només ocasionalment el pacient i la família poden tenir dificultats en trobar els recursos que tenen, per realitzar els canvis necessaris per a una nova situació, i pot ser necessària l'ajuda d'un terapeuta familiar per retrobar els mateixos i entrar de nou en una situacion d'equilibri biològic, psíquic i social.\nEsperem que aquestes breus notes els siguin d'ajuda.\nBibliografia més rellevant:


L'Ajuntament farà pagar més impostos als dos grans hotels de Molins de Rei - Viu Molins de Rei\nUn dels dos grans hotels que es veuran afectats pel tipus impositiu d’IBI més alt // Arxiu – Jose Polo\nEl rebut de l’IBI de l’any 2017 per als dos hotels més grans de Molins de Rei serà una mica més car. Mentre la resta d’immobles de Molins de Rei tindran un tipus impositiu d’IBI del 0,547%, per a les dues cadenes hoteleres serà del 0,665%.\nÉs el primer pas del govern de Molins de Rei (CDC i PSC) per començar a fer que els establiments que tinguin locals amb més valor paguin més. De moment s’ha aplicat només al sector de l’oci i hostaleria, amb la idea d’estudiar ampliar-ho, malgrat que “ara encara no és el moment”, segons el regidor de Finances, Ramon Sánchez (CDC).\nLa fórmula utilitzada és la dels tipus diferenciats, pel qual el 10% d’establiments que tinguin valor cadastral més alt d’un mateix sector poden tenir un tipus impositiu d’IBI superior. D’entre els diferents sectors que es podien triar (industrial; oficines; locals comercials; aparcaments; i oci i hostaleria) s’ha escollit oci i hostaleria. Hi ha 21 establiments registrats a Molins de Rei en aquesta categoria (els bars i restaurants es compten com a locals comercials) i com que afecta al 10% amb valor més alt, ha coincidit que els tocarà precisament als dos grans hotels.\nTot i això, l’elecció no és casual. En presentar la proposta, el regidor de Finances recordava que “són propietat de multinacionals i han resistit a la crisi gràcies al turisme, aprofitant la situació de Molins de Rei com a porta d’entrada a Barcelona”, va assegurar.\nProposta de la CUP\nLa idea d’aplicar els tipus diferenciats, sense referir-se a cap sector en concret, la va fer la CUP l’any passat, i el mateix Sánchez ho recordava quan presentava la mesura. Els cupaires, tot i aplaudir-ho, han demanat que siguin “més valents”, tant aplicant un tipus superior al 0,665% com ampliant-ho a altres sectors. El grup de Molins Camina ho demanava aquest any, reclamant que es fes amb els altres sectors. El regidor de Finances assegurava: “no estem tan lluny del que plantegen” però deia que “no és el moment” perquè “encara hi ha empreses que ho estan passant malament” per la crisi.\nEtiquetes:CUP hotels Ibi impostos Molins Camina ordenances fiscals ordenances fiscals 2017 Ramon Sànchez tipus diferenciat


Com entintar i pintar els nostres dibuixos amb Adobe Photoshop 5a part | creatius Online\nAntonio L. Carretero | | actualitzat el 10/03/2014 13:28 | disseny Gràfic, General, Tutorials\nAnem a continuar amb el tutorial Com entintar i pintar els nostres dibuixos amb Adobe Photoshop en la seva cinquena part, havent entintat el dibuix sencer i eliminat tot rastre del nostre dibuix, ara començarem a pintar utilitzant les seleccions de canal. Utilitzarem els Canals de color de Photoshop per fer les seleccions ells i començar a pintar, cosa que és molt útil i practica des del punt de vista de l'creatiu, ja que pot aconseguir un control més gran sobre el color i l'ombrejat de l'dibuix. Anem a començar.\nEls Canals de color són uns vells coneguts de Adobe Photoshop. Fins a la versió 3 de el programa no van arribar les Capes, havent de fer-se tot amb els Canals, la qual cosa era molt més laboriós que el fer els tractaments que incloïen qualsevol tipus de selecció. En el següent tutorial a aquest no vaig a tocar les diferències que hi ha entre Canals i Capes, ja que són moltes i encara que resulten molt útils conèixer-les per tenir unes dinàmiques de treball més lògiques, haurien de tenir una sèrie de tutorials en exclusiva, però vaig a aclarir una parell de cosa abans de continuar.\nEls Canals de color es diferencien principalment de les Capes en què els Canals incideixen directament sobre els colors de la imatge, separant per canals segons el teorema de color usat, aquests són RGB per la llum natural o els dispositius amb pantalles de llum projectada (mòbils, tablets, portàtils, pantalles de plasma) i CMYK per barrejar pigments i en definitiva a l'hora d'imprimir.\nEls Canals de color contenen tota la informació de la imatge dividida en els diferents colors que la formen, si és RGB el model de color escollit per treballar, els canals seran Vermell, Verd i Blau (RGB és el acrònim de Xarxa, Green and Blue), i si és CMYK, Els canals representats seran Cian, Magenta, Groc i Negre (CMYK és el acrònim de Cian, Magenta Yellow i la K per Black).\nLa visualització dels canals individualment o en parella causessin diferents efectes en les imatges amb què treballeu, podent fer seleccions al canal mateix segons els colors, o també podem fer seleccions amb les eines de selecció i guardar la informació en un canal específic a la Paleta de Canals. Aquestes seleccions van sobre el color que tingui el canal, sent seleccionat les dades de la imatge posseïdors d'aquest color, mentre que les seleccions en les Capes van en els píxels de la capa que tinguem escollides en la Paleta de Capes.\nLes seleccions que fem al canal ens donaran un gran nombre de possibilitats en la tasca de pintar i ombrejar la nostra imatge, sent alguna cosa còmode i intuïtiu un cop es coneix la tècnica que estic presentant. Aquesta tècnica és usada per dibuixants i coloristes professionals per les seves obres i resulta molt adaptable per a un altre tipus de treballs amb fotografies o altres tipus d'imatge a desenvolupar. En el tutorial anterior Com entintar i pintar els nostres dibuixos amb Adobe Photoshop (4a part) vam veure com s'acabava d'entintar el dibuix.\n1 Començant la selecció\n2 Altres maneres de Seleccionar\n3 Abans de començar a pintar\nComençant la selecció\nAssegurant-nos tenir la figura a pintar omple com hem vist al tutorial anterior i que la manera de color aquest a Escala de grisos, ens dirigim a la Paleta de Canals i seleccionem el canal Gris, que en aquest moment té tota la informació de l'dibuix. Triem l'eina llaç Magnètic, Que és una de les Eines de Selecció que tenim a la nostra barra d'eines, concretament un dels llaços.\nComencem a escollir les diferents parts de l'dibuix a pintar, Jo he començat per l'ull dret i el voregem. Un cop tenim la selecció de l'ull feta, ens dirigim a la Paleta de Canals i en el seu marge inferior dret trobarem diverses opcions.\nFem clic a Desa selecció com Canal, i ens generés un nou canal que per defecte nomenés Alfa. El renombramos i seguim l'operació amb totes les parts que anem a pintar.\nAltres maneres de Seleccionar\nQuan vulguem pintar superfícies interiors, només hem de triar la vareta Màgica i clicar amb ella en el lloc on volem fer la selecció de canal que ens portés a pintar aquesta zona. Si no coneixeu les funcions de la vareta Màgica en Adobe Photoshop, hauríeu de tenir en compte que només es pot usar en superfícies tancades, ja que aquesta és la característica de l'eina. En un proper tutorial de Photoshop serà sobre les diferents eines de selecció de el programa d'edició d'imatges de Adobe. l'eina vareta màgica la farem servir per pintar sobretot interiors de figures amb colors plans. Tambiém podem aplicar-la sobre traçats molt gruixuts i tenir així un major control creatiu sobre el nostre dibuix.\nAbans de començar a pintar\nQuan ja tinguem totes les seleccions de canal realitzades, abans de començar a pintar, ens dirigirem a la ruta Imatge-Mode-Color RGB, Per poder començar a pintar la nostra il·lustració, ja que abans estava sol a Escala de Grisos i només tenia el canal Gris. En el proper tutorial començarem a pintar el nostre dibuix via les seleccions de canal fetes. No us ho perdeu.\nRuta completa cap a l'article: creatius en línia » General » disseny Gràfic » Com entintar i pintar els nostres dibuixos amb Adobe Photoshop (5a part)


La UGT demana que el comerç tanque el 19 de març perquè tothom puga gaudir de les Falles - À Punt\nLa UGT demana que el comerç tanque el 19 de març perquè tothom puga gaudir de les Falles\nHan presentat un escrit a 16 municipis demanant que canvien aquest festiu d’obertura comercial per un altre festiu local\nLa UGT demana que el comerç tanque el 19 de març perquè tothom puga gaudir de les Falles / À Punt NTC\n26 de gener 2022 - 16:45\nEnguany el 19 de març és dissabte. L'Observatori del Comerç de la Comunitat Valenciana va aprovar el mes de novembre que fora un dia festiu amb obertura comercial, a excepció de la ciutat de València, però ara el sindicat UGT sol·licita que els comerços no òbriguen perquè les plantilles puguen gaudir de les Falles.\nFestius de 2022: quins seran nacionals i quins de la Comunitat Valenciana?\nCom que és una iniciativa que afecta els comerços de més de 300 metres quadrats i cada ajuntament ha de valorar de manera individual, la UGT ha enviat carta als consistoris de municipis amb centres comercials instant que aquest dia tanquen els comerços.\nConcretament les localitats amb què s’han posat en contacte són Alboraia, Aldaia, Alfafar, Alzira, Carcaixent, Gandia, Massalfassar, Ontinyent, Paterna, Burjassot, Sagunt, Sedaví, Torrent, Xàtiva i Xirivella.\nEsteban Ramos, coordinador de comerç de la UGT-PV, explica que, a pesar que la Cambra de Comerç estableix cada any quins són els 11 dies festius d’obertura comercial, els ajuntaments poden canviar alguna de les pròpies festivitats locals per algun d’aquests dies, que és el que ara els demanen perquè tothom puga gaudir de l’últim dia de les Falles.\nÀ Punt NTC ha preguntat a algunes de les persones que es veurien afectades i totes s’han mostrat molt obertes al canvi, sobretot les falleres i els fallers, però l’última paraula la tenen els ajuntaments d’aquests 16 municipis.\nl’Horta la Costera la Safor la Vall d’Albaida la Ribera Alta


Últims programes - Dakar 2022\nDia 13: Dakar, je t'aime\nHan estat més de 15 dies durs. I es diu, perquè no passa res. Però això no vol dir que no vulgui passar-los. La prova del motor més dura del món ho és\nper a tothom, també per als periodistes, que paradoxalment som uns privilegiats per poder viure un esdeveniment d'aquesta magnitud. Els guanyadors de l'edició 2022 encara paeixen els seus trofeus, que la prova ja és història. No vull que arribi ja l'edició 2023, però vull que arribi. Podcast 14.\nHan estat més de 15 dies durs. I es diu, perquè no passa res. Però això no vol dir que no vulgui passar-los. La prova del motor més dura del món ho és per a tothom, també per als periodistes, que paradoxalment som uns privilegiats per poder viure un esdeveniment d'aquesta magnitud. Els guanyadors de l'edició 2022 encara paeixen els seus trofeus, que la prova ja és història. No vull que arribi ja l'edició 2023, però vull que arribi. Podcast 14.\nDia 12: El fetge és l'òrgan mestre del Dakar\nEl Jordi Zaragoza és el fisioterapeuta i osteòpata de l'equip oficial de motos Yamaha al Dakar. Té cura dels pilots Adrien van Beveren, Andrew Short i\nRoss Branch. Una feina que va més enllà de ressituar els ossos d'un pilot que cada dia castiga el seu cos amb centenars de quilòmetres en tensió. Aquest especialista de Torreblanca, el poble de Joan Barreda, és font de saviesa.\nEl Jordi Zaragoza és el fisioterapeuta i osteòpata de l'equip oficial de motos Yamaha al Dakar. Té cura dels pilots Adrien van Beveren, Andrew Short i Ross Branch. Una feina que va més enllà de ressituar els ossos d'un pilot que cada dia castiga el seu cos amb centenars de quilòmetres en tensió. Aquest especialista de Torreblanca, el poble de Joan Barreda, és font de saviesa.\nDia 11: Entre WRC i el Dakar, triem el sector agrícola\nGabi Moiset ha fet de pilot de ral·lis, de copilot de raids... Si jo fes el Dakar del 2023, potser li demanaria que ocupés el seient de la dreta. Però\nno pot. Actualment, és director d'equip del projecte Astara al Dakar 2022, un dels vehicles que ja estan utilitzant carburants sostenibles en un 70%. Moiset és un apassionat de la psicologia aplicada al motorsport.\nGabi Moiset ha fet de pilot de ral·lis, de copilot de raids... Si jo fes el Dakar del 2023, potser li demanaria que ocupés el seient de la dreta. Però no pot. Actualment, és director d'equip del projecte Astara al Dakar 2022, un dels vehicles que ja estan utilitzant carburants sostenibles en un 70%. Moiset és un apassionat de la psicologia aplicada al motorsport.\nDia 10: Un copilot ha d'estar preparat perquè li diguin fill de puta\nEscolta la conversa que he tingut, a Wadi ad-Dawasir, amb Òscar Lanza i Gerard Farrés, que han obert una via perquè pilots de motos amb poques o nul·l\nes possibilitats de seguir, trobin una sortida professional passant-se als cotxes. Perquè són pilots molt bons que no es mereixen haver de deixar el motor per guanyar-se la vida. Podcast 11 del Dakar 2022 a Catalunya Ràdio.\nEscolta la conversa que he tingut, a Wadi ad-Dawasir, amb Òscar Lanza i Gerard Farrés, que han obert una via perquè pilots de motos amb poques o nul·les possibilitats de seguir, trobin una sortida professional passant-se als cotxes. Perquè són pilots molt bons que no es mereixen haver de deixar el motor per guanyar-se la vida. Podcast 11 del Dakar 2022 a Catalunya Ràdio.\nDia 9: Els purins poden salvar el motorsport\nBiocombustibles, electricitat, hidrogen... Quina és la millor solució en la competició del motor perquè esdevingui sostenible? El ral·li Dakar és un b\non banc de proves. Múltiples fórmules s'han posat en marxa. Però, quan arribaran? El Dakar vol una edició del 2030 sostenible. Dani Oliveras, Isidre Esteve i Óscar Fuertes són els protagonistes del podcast 10.\nBiocombustibles, electricitat, hidrogen... Quina és la millor solució en la competició del motor perquè esdevingui sostenible? El ral·li Dakar és un bon banc de proves. Múltiples fórmules s'han posat en marxa. Però, quan arribaran? El Dakar vol una edició del 2030 sostenible. Dani Oliveras, Isidre Esteve i Óscar Fuertes són els protagonistes del podcast 10.\nDia 8: Al-Attiyah només va a Barcelona a veure el Barça\nEl Jordi Codina és la mà dreta del príncep qatarià Nasser al-Attiyah. L'acompanya al Dakar i l'assisteix en tot el que necessita. També té cura de la\nfinca que el tricampió del Dakar té entre les comarques de l'Anoia i el Bages, el "Nasser Racing Camp". Podcast 9 del Dakar 2022.\nEl Jordi Codina és la mà dreta del príncep qatarià Nasser al-Attiyah. L'acompanya al Dakar i l'assisteix en tot el que necessita. També té cura de la finca que el tricampió del Dakar té entre les comarques de l'Anoia i el Bages, el "Nasser Racing Camp". Podcast 9 del Dakar 2022.\nDia 7: El dia que el Dakar va agenollar-se\nHi ha amenaça de suspensió del tercer Dakar a l'Aràbia Saudita. Què passarà no ho sabem, però si hagués d'apostar seria que el Dakar s'acabarà com est\nava previst el dia 14 de gener a Jeddah. El que vull avui és recordar-te aquell 4 de gener del 2008. El dia que el Dakar, amb tot a punt per començar, va haver de posar el fre de mà i recular, a Lisboa. Aleshores, el director era Étienne Lavigne. El sentiràs a ell i altres protagonistes. També els nostres, perquè Catalunya Ràdio hi va ser. Podcast 8 de la 44a edició. Foto Quim Salvador.\nHi ha amenaça de suspensió del tercer Dakar a l'Aràbia Saudita. Què passarà no ho sabem, però si hagués d'apostar seria que el Dakar s'acabarà com estava previst el dia 14 de gener a Jeddah. El que vull avui és recordar-te aquell 4 de gener del 2008. El dia que el Dakar, amb tot a punt per començar, va haver de posar el fre de mà i recular, a Lisboa. Aleshores, el director era Étienne Lavigne. El sentiràs a ell i altres protagonistes. També els nostres, perquè Catalunya Ràdio hi va ser. Podcast 8 de la 44a edició. Foto Quim Salvador.\nDia 6: Diccionari del llibre de ruta amb Xavier Colomé\nEl Xavier Colomé té un munt d'experiència al Dakar. Ha treballat d'una banda i de l'altra, amb equips i amb l'organització, i en diverses facetes. Act\nualment treballa per a l'organització en el disseny dels llibres de ruta. Ha fet el de la categoria de Clàssics tot sencer i també ha completat 4 etapes del "road book" de les categories absolutes d'aquesta edició. Els llibre de ruta és font de controvèrsies, però nosaltres el que volem és repassar aquest llenguatge que té tan particular. Podcast 7 del Dakar 2022 a Catalunya Ràdio\nEl Xavier Colomé té un munt d'experiència al Dakar. Ha treballat d'una banda i de l'altra, amb equips i amb l'organització, i en diverses facetes. Actualment treballa per a l'organització en el disseny dels llibres de ruta. Ha fet el de la categoria de Clàssics tot sencer i també ha completat 4 etapes del "road book" de les categories absolutes d'aquesta edició. Els llibre de ruta és font de controvèrsies, però nosaltres el que volem és repassar aquest llenguatge que té tan particular. Podcast 7 del Dakar 2022 a Catalunya Ràdio\nDia 5: Jordi Duran o l'art de domar 14 nacionalitats\nUn fortíssim accident al Dakar el va fer baixar de la moto al 2005. La vida el va portar a Alemanya i a Overdrive, empresa que gestiona els Toyota Hil\nux dels clients de la marca al ral·li, i s'hi ha involucrat tant que ha esdevingut el director de l'equip. Lidera una estructura d'11 vehicles i 80 persones, "que són 80 problemes".\nUn fortíssim accident al Dakar el va fer baixar de la moto al 2005. La vida el va portar a Alemanya i a Overdrive, empresa que gestiona els Toyota Hilux dels clients de la marca al ral·li, i s'hi ha involucrat tant que ha esdevingut el director de l'equip. Lidera una estructura d'11 vehicles i 80 persones, "que són 80 problemes".\nDia 4: Oriol Vidal, al·lucinacions i hipotèrmia per a no res\nL'Oriol Vidal, copilot del saudita Saleh al-Saif, volia guanyar el Dakar en un side by side T3. L'Oriol havia superat 15 dies abans de viatjar una pne\numònia derivada de la covid. L'aventura 2022 els ha durat una etapa. Una aventura dakariana espectacular, que podria haver acabat bé. Però no, i no per culpa dels dos ocupants del vehicle... Escolta el Podcast 5 del Dakar 2022 a Catalunya Ràdio.\nL'Oriol Vidal, copilot del saudita Saleh al-Saif, volia guanyar el Dakar en un side by side T3. L'Oriol havia superat 15 dies abans de viatjar una pneumònia derivada de la covid. L'aventura 2022 els ha durat una etapa. Una aventura dakariana espectacular, que podria haver acabat bé. Però no, i no per culpa dels dos ocupants del vehicle... Escolta el Podcast 5 del Dakar 2022 a Catalunya Ràdio.\nDia 3: Albert Martín, és normal que et faci mal el turmell\nL'Albert Martín debuta al Dakar, en la categoria Original by Motul, en moto i sense assistència. Un mes abans de viatjar a Aràbia, es va trencar un tu\nrmell competint. Ara pilota amb el cul fora del seient de la seva Husqvarna durant desenes de quilòmetres pels deserts saudites. El Dakar autèntic és aquest?\nL'Albert Martín debuta al Dakar, en la categoria Original by Motul, en moto i sense assistència. Un mes abans de viatjar a Aràbia, es va trencar un turmell competint. Ara pilota amb el cul fora del seient de la seva Husqvarna durant desenes de quilòmetres pels deserts saudites. El Dakar autèntic és aquest?\n"Sóc un addicte; jo canvio torns de treball per poder veure els programes del Dakar." Àlex Feliu ho ha intentat durant molts anys, i quan ho aconsegue\nix, a més a més, li toca obrir pista el dia que debuta, a l'etapa pròleg. Feliu ens explica la seva experiència com a dakarià, amb un ATV (que no és ben bé un quad), "que és el pitjor vehicle".\n"Sóc un addicte; jo canvio torns de treball per poder veure els programes del Dakar." Àlex Feliu ho ha intentat durant molts anys, i quan ho aconsegueix, a més a més, li toca obrir pista el dia que debuta, a l'etapa pròleg. Feliu ens explica la seva experiència com a dakarià, amb un ATV (que no és ben bé un quad), "que és el pitjor vehicle".\nDia 1: Marc Coma, el comodí de KTM al Dakar\nDesprés de guanyar 18 edicions seguides del Dakar, Honda va trencar al 2020 la ratxa triomfant de KTM. La marca austríaca ha reclamat a l'Aràbia Saudi\nta la presència d'un dels seus millors esportistes de sempre, Marc Coma, perquè els ajudi a recuperar el trofeu del tuareg. Podcast número 2.\nDesprés de guanyar 18 edicions seguides del Dakar, Honda va trencar al 2020 la ratxa triomfant de KTM. La marca austríaca ha reclamat a l'Aràbia Saudita la presència d'un dels seus millors esportistes de sempre, Marc Coma, perquè els ajudi a recuperar el trofeu del tuareg. Podcast número 2.\nDia 0: Un préstec entre rics i altres contes\nEl príncep saudita Nasser al Attiyah cedeix un Toyota Hilux guanyador del Dakar 2019 a un altre participant, al qual se li ha cremat el seu buggy. Men\ntrestant, l'equip català de noies ha de canviar de cotxe per no haver d'abandonar. Per un costat hi ha problemes tècnics i per l'altre la covid. A les portes de la competició, aquí tens el Podcast 1 del Dakar 2022 de Catalunya Ràdio.\nEl príncep saudita Nasser al Attiyah cedeix un Toyota Hilux guanyador del Dakar 2019 a un altre participant, al qual se li ha cremat el seu buggy. Mentrestant, l'equip català de noies ha de canviar de cotxe per no haver d'abandonar. Per un costat hi ha problemes tècnics i per l'altre la covid. A les portes de la competició, aquí tens el Podcast 1 del Dakar 2022 de Catalunya Ràdio.


Un plàcid jardí tailandès. Un oasi exòtic al centre de la ciutat. Una invitació a descobrir el sabor autèntic de l’antic regne de Siam. Thai Barcelona és l’únic restaurant d’Espanya amb el certificat Thai Select Premium, que atorga el Govern de Tailàndia.\nA Thai Barcelona s’hi respira un ambient tailandès genuí. I s’hi assaboreix el bo i millor de la gastronomia del país dels somriures. En aquesta petita Tailàndia en ple centre de Barcelona –però allunyada del soroll i el renou de la ciutat– el xef Pattamaporn Khawsamlee proposa una carta fidel a l’art culinària de la seva terra, autèntica tradició amb pinzellades de modernitat. Els plats es preparen al moment i de manera artesanal, i s’adapten subtilment al gust i les preferències locals.\nEntre els suggeriments de la casa trobem el kai satee (broquetes de contracuixa de pollastre a la planxa marinat amb llet de coco i salsa de cacauet) o el clàssic pad thai sai khung (tallarines d’arròs saltades amb llagostins, ou, ceba, soja, verdures i cacauets amb salsa de tamarinde).\nReconeixaments: Thai Select Premium\nde 13:00 a 16:00 h i de 19:30 a 23:00 h\n13:00 a 16:00 h i de 19:30 a 00:00 h


Xavi Guisado: des de fa 40 anys, al capdavant del bar idoni en el racó ideal - Diari de Sabadell\nXavi Guisado: des de fa 40 anys, al capdavant del bar idoni en el racó ideal\nUn dia va ser un santuari de frànkfurts per a treballadors del tèxtil i estudiants afamats i ara s’omple cada dia d’oficinistes encamisats i d’usuaris d’autobusos, que hi van a buscar entrepans i a fer-hi el menú del dia. El temps ha transformat Sabadell des que el Martí i l’Ángeles van obrir l’any 1982 el bar Gran Via, però el carrer de l’Estació continua sent una de les millors ubicacions de la ciutat per atipar estómacs. El local idoni en el racó ideal. Tampoc no ha canviat gens l’esperit entranyable del bar, tot i que ara el regenta la segona generació familiar: el Francisco Javier, que és el fill gran, amb l’ajuda de la seva dona, la Verónica, i la Maria Ángeles, la germana. “Som el Xavi, la Vero i la Mari, així és com ens coneix la gent”.\nEl Xavi tenia 18 anys quan va deixar els estudis per començar a mamar l’ofici que excel·lien a casa, l’hostaleria. Feia un any que els seus pares, que vivien a Cerdanyola del Vallès, havien obert el bar Gran Via. Precisament perquè es van adonar, quan anaven a buscar-lo a l’institut Vidal i Barraquer, que els joves d’aleshores tenien pocs bars on anar. “Hi havia poca hostaleria i molta gent, tot ha canviat molt en 40 anys. El carrer de les Tres Creus era estret, fet de llambordes, ple de fàbriques de telers. De mica en mica ens van començar a conèixer entre treballadors del tèxtil i estudiants, a qui servíem plats combinats i entrepans”, rememora.\nEl Francisco Javier és el propietari del bar Gran Via, on treballa amb la seva germana Maria Ángeles Guisado i la seva dona, Verónica Salgueiro / LLUÍS FRANCO\nVan desaparèixer les fàbriques, però va arribar l’estació d’autobusos del Centre de Sabadell i, més tard, la biblioteca Vapor Badia. I estudiar fa venir gana, com bé ja sabien de primera mà. “L’entorn ha donat vida al bar, que ha anat evolucionant segons què demanen els clients i la zona”, comenta.\nPerò una bona ubicació sense esforç no és res. “Has de treballar molt, fer cas als clients, tenir bon gènere i bons preus. Aixecar-te i ser el primer a entrar a treballar i l’últim a plegar. És l’única manera que funcioni”, expressa el Xavi, qui obre la persiana a les 6 h cada dia, però no amaga que se sent un privilegiat del sector. “No ens queixem. Treballem molt, però ho fem per a nosaltres i amb bon horari. Els caps de setmana fem festa. Això és un regal!”.\nEl bar Gran Via celebra els 40 anys sense el Martí i l’Àngels, pares del negoci i del Xavi i la Mari. Als seus fills, però, els van deixar una recepta intangible rere el taulell: atipar els clients amb bons entrepans i estima.\nTemes:El personatge, Xavi Guisado


Detingudes sis persones més relacionades amb aldarulls en les protestes per l'empresonament de Hasel\nDetingudes sis persones més relacionades amb aldarulls en les protestes per l’empresonament de Hasel\nTres per l'assalt a la comissaria de Vic, dues per unes pintades fetes a l'Ajuntament de Navarcles i una sisena per una crema de contenidors\nEls Mossos d’Esquadra han detingut avui sis persones relacionades amb els aldarulls que es van produir fa un mes a Catalunya. D’aquests, tres són pels aldarulls produïts la comissaria dels Mossos de Vic del 16 de febrer. En aquell moment ja es van arrestar quatre persones, i ara s’han fet tres detencions més a Vic, Roda de Ter i Les Masies de Voltregà. Se’ls atribueixen els delictes de desordres públics, manifestació il·lícita, atemptat contra els agents de l’autoritat i amenaces i danys. Tenen 18, 25 i 28 anys. En total ja són 142 les persones detingudes en el marc dels aldarulls a partir de l’empresonament del raper Pablo Hasel.\nA més dels tres detinguts per l’assalt a la comissaria de Vic, els Mossos també han detingut dos persones per unes pintades fetes la matinada del 19 de febrer a l’Ajuntament de Navarcles (un edifici modernista amb interès històric) i a un cotxe de la Guàrdia Municipal. Es tracta d’un home i una dona de 30 anys que han estat arrestats a Navarcles i a Manresa.\nEl sisè arrestat s’ha fet a Tarragona, on des del 16 de febrer es van produir diversos aldarulls. El dia 20, a l’avinguda Marqués de Montoliu, es van cremar contenidors i es van fer barricades per dificultar l’actuació policial. Un home ha estat detingut aquest dijous per participar en aquells fets per un delicte de desordres públics.


Ceip Can Cantó - 5 anys.: de desembre 2017\nCeip Can Cantó - 5 anys.\nEn aquestes dates sempre m´agrada tenir algún detallet amb vosaltres famílies, els que sempre estau aquí, donant suport a les meves i vostres zebres, a la meva feina, a les meves locures...\nPer això, vos he preparat unes felicitacions de Nadal molt especials.\nNADAL I --> https://photos.app.goo.gl/icPqqjDuZeXuTgF22\nNADAL II -->https://photos.app.goo.gl/DCMrvtTbqzN1HPLE3\nA què són precioses les meves zebres?\nPublicat per cancantopromocio15 a 19:47 Cap comentari:\nUNA CARTA MOLT ESPECIAL CAP A CORREUS\nAhir famílies vàrem realitzar una de les activitats més emocionants de l´any per a les zebres, estic segura, la carta per als nostres estimats Reis Mags d' Orient i/o Pare Noel.\nEs nota que ja són grans, perquè ho varen fer tot ells tots sols.\nVoleu mirar el que demanen aquestes zebres? Doncs mirau:\nPerò això no és tot, ja que aquestes cartes havien de tenir un destí especial. Així que ens hem desplaçat fins a correus amb la vostra ajuda, com sempre, per enviar les nostres cartes a la bústia oficial.\nEstaven molt emocionats i s´han portat súper bé.\nMirau quines caretes d'il.lusió:\nUna vegada més per la vostra col.laboració famílies. És un plaer.\nPublicat per cancantopromocio15 a 19:28 Cap comentari:\nFamílies, feia molt de temps que volia fer una foto de grup, però entre viatges i malalties, sempre faltava algú a la classe. Avui per fí hem estat tots...\nLes zebres. Nadal 2017.\nPublicat per cancantopromocio15 a 12:45 1 comentari:\nJa tenim dos nous membres al nostre club selecte, n´Asier i n´Antonio. Feia temps que esperaven pertànyer en aquest i per fí ho han aconseguit.\nNo podien estar més contents!\nPublicat per cancantopromocio15 a 9:53 Cap comentari:\nDIA DE TALLERS\nFamílies, ahir, vàrem tenir un dia especial, gràcies a la vostra ajuda. Vàrem dedicar tot el matí a realitzar tallers nadalencs. Concretament hi havia 3 tallers i es realitzen amb tot el cicle d'infantil, nens de 3, 4 i 5 anys junts. Es divideixen en 3 grups i van rotant per cada aula.\nEls tallers eren:\nAula de 3 anys amb na Teresa: Postal/felicitació de Nadal.\nAula de 4 anys amb na Pili: Portada de les feinetes de final de trimestre.\nAula de 5 anys amb na Diana: Manualitat de Pare de Noel.\nLa veritat és que varen anar genial Els hi agrada molt als nens, i als no tan nens...\nEl compartir moments d´activitats, d´ajuda... amb els nens de tot el cicle amb diferents edats sempre és un èxit.\nAquí teniu un petit resum dels diferents tallers amb un producte final de cada un d´ells:\nUna vegada més, famílies, gràcies a per la vostra col.laboració i predisposició. Gràcies a vosaltres es poden realizar activitats així. Convidar-vos a esmorzar es queda curt per agrair-vos tot el que feu.\nPublicat per cancantopromocio15 a 16:40 Cap comentari:\nFamílies, us vull ensenyar algunes novetats. Com ja sabeu, desde l´any passat el centre vol canviar l´aire dels patis i ha dissenyat un projecte de pati nou molt més dinàmic. I nosaltres poc a poc, també estam realitzant canvis, oferint diferents tipus de jocs, materials, espais...\nConcretament al pati d' infantil, a més de les bicicletes i patinets, hem incorporat nous materials: una pissarra, una estora amb construccions gegants, cubs, dues taules experimentals, material pel joc motor, contes...\nVoleu veure-ho? Mirau:\nI estic segura que el Pare Noel quan vengui ens portarà moltes més coses...\nPublicat per cancantopromocio15 a 19:05 Cap comentari:\nFamílies, ja hem començat un mes nou, el mes de la il.lusió, desembre. I com no, ho hem fet amb els nostres calendaris d'advent. Com ja sabeu, cada dia una zebra es portarà a casa un gotet sorpresa amb el número corresponent del dia que li toqui. 1, 2, 3...fins a 24. Una manera molt dolça d´aprendre els números... jeje.\nPublicat per cancantopromocio15 a 9:34 Cap comentari:\nAquesta setmana ha hagut un dia especial amb un nou aniversari. I la veritat que tots els aniversaris de les zebres són especials, però aquest encara ho és més. I és que na Michelle, dimarts passat, va cumplir 5 anys, tota una campiona. Per celebrar-ho ens va convidar a un pastís de xocolata realitzat per la seva mare deliciós.\nMolts d´anys carinyo meu!\nPublicat per cancantopromocio15 a 10:39 Cap comentari:\nQUI FA ELS ANYS AQUEST ABRIL?\nYANIRE I DIANA\nDILLUNS 25 DE SETEMBRE\nA LES 14h. REUNIÓ A LA CLASSE\nPER PARLAR DE NATACIÓ.